text:
Akathethelelwe uSthandwa uma onileComment on this story
SIZWE BLOSE
LUTHANDA ukuba yinkinga udaba lukaSthandwa Nzuza kuKhozi FM, futhi luze lungikhumbuze isigaba engisithandayo ohlelweni lukaLinda Sibiya okuthiwa kulona Sifelani.
Ngiyazibuza namanje ukuthi ifelani le ntokazi enekhono elingaka oKhozini kodwa okucacayo wukuthi iziphathimandla zalo msakazo aziyingeni indaba yayo.
Ngonyaka odlule kushintshwa izinhlelo oKhozini le ntokazi ike yaphenduka undinga sithebeni njengoba yayingenalo ohlelo lwayo.
Ngenhlanhla kodwa umphathi wezinhlelo wabuye wayinika uhlelo lwangempelasonto.
Okubuhlungu-ke kodwa ngukungena ihora noma amahora amabili emsakazweni kanye ngezimpelasonto, ekubeni abasakazi abaningi behola ngokusebenza kwabo.
Le ntokazi inomfutho, isakaza kahle, ixhumana ngendlela nabalaleli futhi isencane nokuyibeka ethubeni lokuba nekusasa eliqhakazile. Yikhona lokhu okungenza ukuthi ngibe nemibuzo engenazimpendulo yokuthi kanti ngempela uSthandwa wenzani kubani kanti lowo muntu akasaxoli yini?
Akekho ongazi ukuthi bayashoda abantu besifazane emsakazweni kodwa nangu sinaye uvaleleka ngaphandle.
Thina njengabalaleli kunezinto esingazazi ezenzeka ngale kokwazi kwethu, lokhu kusishiya siqagela, sizibuza ukuthi konakelephi, yisiphi isono sale ngane ebukeka imsulwa.
Ngiyazi akuphoqelekile ukuthi uma umsakazi wesifazane engekho kusho ukuthi kumele abanjelwe ngomunye wesifazane kodwa ngike ngalalela uhlelo lukaMroza Buthelezi, ubengekho ngaxakeka nje ukuthi kungani kungafakwanga le ntokazi ngoba ngokwami ikulona izinga likaMroza.
Ngisho ukuthi nawe njengomphathi wezinhlelo uzama ngakho konke ukuthi abalaleli bohlelo bangakuzweli ukungabi khona komsakazi wohlelo, uSthandwa uthi akagijime ngendlela efanayo noMroza, kodwa ngesikhathi engekho uMroza kuvele kwalandwa owesilisa.
Njengoba ngisho nje ziningi izinto ezenzeka emsakazweni nezinqumo ezikushiya ucabanga ukuthi engabe kwenzenjani manje.
USthandwa ugila izimanga kodwa kuvele kube sengathi ukhona lo muntu amnyathela ikhona oKhozini FM.
Phela uma ungumuntu wenza amaphutha kwesinye isikhathi ungazi ukuthi sewenza wona.
Okunye okungase kwenzeke yisihlava sabantu abangakwazi noma abahlulekayo ukuhlukanisa phakathi komsebenzi nezindaba zangasese.
Anginaso isiqiniseko sokuthi uSthandwa uyisisulu salokho yini njengoba bese ngike ngasho nginemibuzo engenazo izimpendulo.
Ngabe asibenzi ubulungiswa uma singazibuzi ngokwenzeka kuSthandwa, ikakhulu thina njengababhali balezi zingosi. Thina sithi akathethelelwe uSthandwa, akekho umuntu ongalenzi iphutha. Inekhono le ngane, ayinikezwe ithuba elifanele kulo msakazo.
Ayikho into ebuhlungu njengokuthi thina njengabalaleli siyalizwa igalelo lale ntokazi kodwa kuyacaca ukuthi kunokuningi okwenzeka ngaphandle komoya okugcina kusiphazamisa thina njengabalaleli.
Bengizothi mhlawumbe le ntokazi ayinabo ubuhlakani obudingekayo kodwa bakhona nje abadidiyeli bezinhlelo okuyibona abayizinjini zezinhlelo, kungani yona ingatholelwa umdidiyeli.
Le ntokazi ike yafakwa kwinhlolokhono ngesikhathi kudingeka umsakazi ekubeni laziwa igalelo layo yagcina ingaphumelelanga. Kodwa singathini ngoba kwenzeka lokhu nje, abantu banazo zonke izimpendulo njengokuthi nje bakutshela ukuthi isikhala somsebenzi sikhishwa ngaphakathi uma umuntu engatholakali kuyiwe ngaphandle.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Kuboshwe ubaba ngokufa kwendodana
2012-12-11 14:32
Johannesburg - Sekuboshwe ubaba wengane yomfana etholakale ibulewe yalahlwa engqonyeni kadoti, eSoweto, eGoli.
Amaphoyisa akhiphe lo mbiko ngoLwesibili.
Umfanyana oneminyaka engu-11 ubudala, waseJabavu, wanyamalala isikhathi esiyisonto, kwathi ngoMgqibelo kwatholakala isidumbu sakhe emgqonyeni kadoti, kusho okhulumela amaphoyisa uWarrant Officer Kay Makhubela.
"NgoMsombuluko ngesikhathi kuqhutshwa uphenyo, kutholakale ubufakazi obuthile. Sekuvulwe icala lokubulala."
Kutholakale igazi ezimpahleni zikababa womfana ebezilahlwe emgqonyeni, la kutholakale khona isidumbu sengane.
Ingane ibiphulwe imilenze nomqala.
Umsolwa oneminyaka engu-47 ubudala uvalelwe esiteshini samaphoyisa eMoroka, kulindeleke avele ngaphambi kwenkantolo ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
UWhitney wabulawa ukugwiliza - Umbiko
2012-03-23 10:01
New York - Umbiko wezikhulu zikahulumen usudalule ukuthi isihlabani somculo uWhitney Houston wabulawa "wukugwiliza ngephutha" kubhavu wokugeza eLos Angeles ngenyanga eyedlule, kubika iSky News.
Le miphumela iphinde yatshengisa ukuthi uHouston ubesebenzisa izidakamizwa zohlobo lwe-cocaine.
Lokhu, kanye nesifo senhliziyo, kwaba nomthelela ekufeni kwakhe.
Lo mzwilili, 48, watholakala kubhavu ehhotela iBeverly Hilton ngosuku olwandulela umcimbi wamaGrammy Awards.
Umndeni kaWhitney
Houston nezihlobo bathi basazama ukwetshisa lo mbiko.
Owehhovisi likahulumeni, uCraig Harvey, uthe lo mbiko utshengisa ukuthi umufi wasebenzisa i-cocaine ngaphambi kokuthi ashone.
- Landela
IzindabaNews24 kuTwitter
- News24


text:
Unkosikazi kangqongqoshe ufuna izigidi behlukanisa
2013-02-08 10:04
Johannesburg - Unkosikazi kangqongqoshe weKhabhinethi ufuna izigidi njengoba laba behlukanisa, okubalwa isithabathaba somuzi ongabiza okungenani uR70 million.
La bashadikazi, angeke bakhishwe amagama ngenxa yemithetho ehambisana nokuhlukanisa umshado kuleli, bafuna ukuhlukanisa njengoba befake amaphepha eNkantolo eNkulu eSouth Gauteng, eGoli.
Encwadini efungelwe, owesifazane uthe: "Sibe nezinkinga eziningi emshadweni nebese zingasalungiseki, okubalwa ukuthi ungqongqoshe wayengihlukumeza ngokwenyama, umphefumulo nangokukhuluma futhi unesihluku."
Laba bese beshade iminyaka engu-20.
Ngaphezu komuzi, unkosikazi ufuna u-R3m wokuwufaka ifenisha, ukukhokhela ama-rates, intela, ugesi nezinye izikweletu nokuthi amhlinzeke ngemoto okungenani ka-R1 million njalo ngemuva kweminyaka eyisihlanu.
Uthi futhi ufuna ukuxhawulwa ngo-R50 000 njalo ngenyanga ngengane ngayinye, njengoba benezingane ezimbili esezikhulile nommangalelwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UNtshumayelo ufuna ukugcina uJali ebhentshini
2012-02-24 11:50
Johannesburg – Umdlali odlala esiswini eqenjini le-Orlando Pirates, uThandani Ntshumayelo uthi ufuna ukuqhubeka ngokudlala kahle phambili ko mdlalo wabo weligi olandelayo, kubika iKickOff.com.
IPirates izohlangana neMaritzburg United e-Orlando Stadium emdlalweni wePremier Soccer League ngeSonto, futhi uNtshumayelo uthi ufuna ukugcina u-Andile Jali ebhentshini.
Lo mdlali odlalela iqembu lesizwe labadlali abangaphansi kweminyaka engu-23 usedlale kahle emidlalweni ayiqalile eqenjini lakhe Elisha.
"Nginehlanhla ngoba ngidlala nabadlali abadlala kahle, yilokho ngiqale kahle," ushilo uNtshumayelo ekhuluma neKickOff.com.
Emuva kokushaywa yiRecreativo do Libolo yase-Angola emdlalweni weCAF Champions League, umqeqeshi wePirates, uJulio Leal ushiye u-Andile Jali ngaphandle emdlalweni wabo wokugcina ne-Platinum Stars.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
I-DRC izobamba izingxoxo nezihonga
2012-12-05 10:00
Goma – Amavukelambuso eDemocratic Republic of Congo azobamba izingxoxo zokudala ukuthula nohulumeni eUganda, kusho izikhulu ngoLwesibili eGoma.
"Izingxoxo zizoqala ezinsukwini ezimbalwa ezizayo eKampala," kusho uNgqongqoshe wezangaPhakathi uRichard Muyej Mangez, ngemuva kosuku amasosha ebuyele edolobheni elisempumalanga, okuyisizinda sezokumbiwa phansi elisesifundazweni iNorth Kivu.
Umholi we-M23 uJean-Marie Runiga uthe amavukelambuso asekulungele ukubamba izingxoxo, okulindeleke ukuba zihlanganise izinto eziningi ezifunwa namavukelambuso, kuhlanganisa izinguquko kwezombusazwe esifundeni esikhungethwe yizimpi.
Ukudla iGoma kwamavukelambuso ngoNovemba 20, kwabangela ukwesaba ngokuthi kungasabalalisa impi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Kuboshwe 6 ngelokweba e-E Cape
2012-08-10 15:04
Johannesburg - Kuboshwe amadoda ayisithupha e-Uitenhage ngezinsolo zokweba ngesikhathi bezama ukudayisa izinsimbi ezindala zesisindo sika-227kg, kusho amaphoyisa ase-Eastern Cape ngoLwesihlanu.
"Amaphoyisa ase-Uitenhage alunywe indlebe ngamadoda ebe izinsimbi emathuneni aseJubilee
eKamesh," kusho uLieutenant Colonel Priscilla Naidu.
Lezi zinsimbi zilinganiselwa enanini lika-R2 000.
La madoda, aboshwe ngoLwesithathu, kulindeleke ukuthi avele eNkantolo yeMantshi yase-Uitenhage ngoLwesihlanu ngamacala okweba.
Esigamekweni esihlukile, kuboshwe umfana, 13, ngoLwesihlanu ngezinsolo zokugqekeza isitolo e-Uitenhage.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone oyedwa engozini
2012-12-27 10:53
Johannesburg - Kushone owesilisa oyedwa kwathi ingane yomfana eneminyaka engu-11 ubudala yasala ilimele kanzima ngemuva kokuba imoto ebebehamba ngayo ilale amankeyane ngaphandle kwaseBloemfontein, kusho abeNetcare 911 ngoLwesine.
Ngesikhathi abosizo lokuqala befika, owesilisa ubeseshonile khona endaweni yengozi emgwaqeni uJagersfontein Road, kusho okhulumela iNetcare 911 uSanti Steinmann.
Ingane yomfana baqale ngokuyinika usizo lokuqala endaweni yesehlakalo ngaphambi kokuba iphuthunyiswe ngendiza esibhedlela.
Amaphoyisa aphenya ngembangela yengozi.
- Landela
IzindabaNews24 kuTwitter
- SAPA


text:
Kuminze isitshudeni olwandle lwaseKapa
2012-10-18 07:41
Cape Town - Kugwilize umfundi wasekolishi ebhishi laseClifton ngesikhathi bezikhiphe nesikole, kusho abethimba lezinhlekelele eKapa.
Okhulumela leli thimba uWilfred Solomons-Johannes uthe leli bhungu, 24, beliyingxenye yezitshudeni zaseRosebank Progress
College abezizikhiphele kule ndawo.
Akucaci kahle ukuthi ugwilize kanjani.
USolomons-Johannes uxwayise labo abahamba ibhishi ukuthi imimoya emikhulu nolwandle olunamandla lukwenza kube yingozi ukubhukuda.
- Landela
IzindabaNews24 kuTwitter
- SAPA


text:
Ashoshela eGoma amasosha aseDRC
2012-12-03 16:27
Sake - Amasosha kahulumeni waseDemocratic Republic of Congo alungiselela ukungena ezimayini ezise dolobheni iGoma, njengoba sekuphume izidlamlilo zeqembu i-M23.
I-M23 yangena kuleli dolobha ngenyanga eyedlule, esikhathini esiyizinyanga eziyisishiyagalombili yaqala ukuhlasela eKinshasa.
Ukuphuma kweM23 kule ndawo kulethe ithemba ngokuthula nokuphepha kwabahlali.
Izikhulu zithi uMengameli uJoseph Kabila uzoqala izingxoxo naleli qembu leziqhwaga, alalele izimfuno zalo, amasosha kahulumeni aseqalile ukusondela enkambini iMubambiro, ngasedolobheni iSake, eliseduze neGoma.
"Silindele umyalelo wokuthi singene eGoma," kusho isikhulu samasosha.
Udlame oluqubuke kulendawo lushiye abantu abalinganiselwa ku-35 000 bengenamakhaya.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
UKhoza usehoxile emjahweni weSascoc
2012-11-13 14:02
Johannesburg - U-Irvin Khoza usehoxile emjahweni wesobumengameli kuSA Sports Confederation and Olympic Committee (Sascoc), eshiya uGideon Sam engancintiswa muntu kulesi sikhundla, kubika iKickOff.com.
Lesi sikhulu se-Orlando Pirates, nesiphinde sibe yiphini likamengameli weSafa noSihlalo wePremier Soccer League, ngeke sisabangisana noSam uma sekunokhetho ngoNovemba 24.
Asizange sicace ngokushesha isizathu sokuhoxa kukaKhoza, njengoba kwaqubuka imibuzo eminingi ngesikhathi ephakamisa igama lakhe kwabazongenela lo mjaho.
Esitatimendeni iPSL, iveze ukuthi uKhoza wamukela ukuqokwa kwakhe ngaphambi komnqamulajuqu ethi usazocabanga ngalesi sinqumo.
"Ngemuva kokudla amathambo engqondo uDkt Khoza ukhethe ukuhoxa eseke uSam nezinye izikhulu," kuqhuba iPSL.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
OweNFP uphunyuke emlonyeni wejeleComment on this story
MLUNGISI GUMEDE
LISHAYWE ngoswazi oluncane ilungu le-NFP uMnuz Vusi Khoza izolo ngesikhathi ligwetshwa iminyaka emithathu elengisiwe yiNkantolo yeMantshi yaseThekwini mayelana necala lokudala uthuthuva emphakathini.
Yize uKhoza ethole lesi sigwebo kodwa ukugcizelele ukuthi akajabule ngalesi sinqumo ngoba uyakholelwa ekutheni umsulwa kuleli cala.
Uthe okumjabulisayo ukuthi leli cala lango-2009, okwashona kulo abesilisa ababili bokufika selize lafika ekugcineni.
Uveze ukuthi belimhlukumeza emoyeni limumoshela nesikhathi.
“Unkosikazi wami, indodana yami noNkulunkulu bayazi ukuthi ngangingekho endaweni yesigameko njengoba kade ngasho naphambilini ukuthi anginacala,” usho kanje.
UKhoza uthe uzolwa kuze kufike ekugcineni ukuqinisekisa ukuthi utholwa emsulwa.
“IMantshi isichithile isicelo sami sokudlulisa icala kodwa ngizobheka ezinye izindlela ngibone ukuthi ngingaliyisa kanjani icala phambili,” usho kanje.
Uthe angeke aze ajabuliswe ukuthi isigwebo sakhe asitholile silengisiwe kodwa abe egwetshiwe. UKhoza uthe ufuna ukuthi umuntu onecala agwetshwe kuthi omsulwa akhululwe.
“Ngizolibikela iqembu lami ngesinqumo senkantolo yilona elizothatha isinqumo sokuthi kwenzakalani ngekusasa lami njengoba ngingazange ngiye ejele,” usho kanje.
Owesilisa obesebhokisini noKhoza, uShaun Jacobs (27) yena ugwetshwe iminyaka emihlanu ebhadla ejele mayelana necala lokucekela phansi impahla, ukudala uthuthuva emphakathini nokuzama ukubulala.
Ummeli kaKhoza, uMnuz Simo Mkhize uthe bazozama ukuthi basidlulise lesi sigwebo ngoba banenkolelo yokuthi enye inkantolo ingafinyelela esinqumeni esihlukile kunalena yeMantshi yaseThekwini.
“Ubufakazi obethulwe enkantolo buveza ukuthi uKhoza wayengekho endaweni yesehlakalo futhi akazange abambe qhaza ndlelathize kulesi sigameko,” kusho uMkhize.
UMshushisi kuleli cala uMnuz Blackie Swart unxuse inkantolo ukuthi ikhiphe isigwebo esizothumela umyalezo emphakathini mayelana nokuthi ukuhlaselwa kwabokufika akwamukelekile.
Yethula isigwebo iMantshi uNkk Farida Mohamed, ithe kufanele ikhiphe isigwebo esizofundisa abammangalelwa siphinde sigculise nomphakathi obulilandela nsuku zonke leli cala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ifuna izindodla i-NYDA
2012-05-30 12:02
Cape Town - Imali engaphansi kuka-R400 million ngonyaka ayikho ikhona ezidingweni ezibhekene neNational Youth Development Agency, kusho uSihlalo wayo u-Andile Lungisa, etshela amalungu ePhalamende ngoLwesibili.
ULungisa uthi iNYDA kumele inikezwe imali elinganiselwa ku-R950 million ngonyaka kuze izokwazi ukufeza izidingo.
Utshele ikomidi wathi kumanje babhekene nomsebenzi wokuqoka ibhodi, uthi ukuhlakazwa kweNational Youth Commission noMsobomvu
Youth Fund ngonyaka ka-2009 akuyisizanga iNYDA ngoba ayikho imali engenayo eza kuyo.
"Inhlangano lena ayinikwa imali, imali esiyisebenzisayo yileyo eyabe inikezwe iNational Youth Commission noMsobomvu Youth Fund, " kusho uLungisa.
"Uma uqala isikhungo esifana neNYDA, kumele ukwazi ukusondla ngemali engango-R950 million, ukuze sizokwazi ukusebenza siye phambili. Besilokhu sisebenza ngemali engaphansi kuka-R400 million njalo ngonyaka. Silokhu sikhala kuhulumeni ukuthi asichathazele imali." echaza.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Kuduke 4 kunesiphepho eKZN
2013-02-12 10:06
Durban - Kusaduke abantu abane kulandela isiphepho esinamandla eMsinga enyakatho neKwaZulu-Natal, kusho uMnyango wezokuBusa ngokuBambisana neziNdaba zoMdabu ngoLwesibili.
Iminingwane yokuthi lokhu kwenzeke kanjani ayicaci, kusho okhulumela uMnyango uLennox Mabaso.
Izindlu zikhukhuleke ngesikhathi umfula uThukela ugcwala udla izindwani wase udala izikhukhula kulandela ukuqala kwemvula ngoMsombuluko ngabo-18:00.
UNgqongqoshe woMnyango uNomusa Dube usejube amathimba azosiza izikhamuzi ezikhahlamezekile.
UDube uzobe esehambela leya ndawo ngoLwesibili ukuhlola umonakalo.
- Landela
IzindabaNews24 kuTwitter
- SAPA


text:
HARARE—
Ingcwethi kwezokudla okwakha umzimba, zikhuthaza uzulu weZimbabwe ukuba ehlukane lomkhuba wokudla ukudla okungangalungelanga umzimba okungamngenisa engozini yokuhlaselwa yimikhuhlane engathelelanwayo efana lemvukuzane leyenhliziyo.
Omama babikwa belenani eliphezulu labalemizimba emikhulu okwedlulise amalawulo emadolobheni kulasemaphandleni okufaka impilakahle yabo engozini. Lelinani liqanse kakhulu kubomama eharare.
Kuthi obaba abayisilinganiso sokuyisitshiya galolunye ekhulwini ikakhulu emadolobheni labo sebebhekane lodubo lunye lokuba lemikhaba bakhefuzele lapho beqansa izakhiwo ezelekeneyo loba ukubamba nje kancane. Lubikwa lwande kakhulu emadolobheni njalo inengi labo bengabatholakala eHarare.
Ingcwethi eziphathisa kwezokudla ziveza ukuba imikhuhlane engathelelanwayo le okufana lemvukuzane laboHigh Blood Pressure isiyiyona esithatha impefumulo yabanengi ukwedlula abathathwa yingculaza.
Kubika intathelizindaba yeStudio 7 uMavis Gama ese Harare.
Udaba lukaMavis Gama lwengozi yokudla okungakhi umzimba


text:
WASHINGTON DC— Ixuku labasekeli bebandla leZanu PF namhla livimbe umhlangano okade umele wenziwe ngummeli wakwelemelika ezimbabwe, umnu. Bruce Waharton edolobheni leMutare.
Abantu laba kade bhelabela belamabhakane alotshwe amazwi asola izijeziso zenotho ezafakelwa inkokheli yeZanu PF ngamazwe entshonalanga besithi ozalugxoba emhlanganweni lo okade umele wenzelwe e Turner Library uzakubona okwabonwa yingidi.
Abanye babatshengiseleyo laba babikwa bekhulule impahla phambi kukawharton lezinye iziphathamandla basala lezigqoko zensitha kuphela. UMnu. Sizani Weza unobhala obona ngezokuqutshwa kwembiko esigodlweni sommeli weleMelika eHarare usichasisela kabanzi ngalesi sehlakalo.


text:
I-Amplats isalinde abasebenzi
2012-11-02 14:45
Johannesburg - Babalelwa ku-12 000 abasebenzi be-Anglo American Platinum (Amplats) abaxoshwa nabasishaya indiva isiphakamiso senkampani sokuthi babuyele emsebenzini, kusho iNational Union of Mineworkers ngoLwesihlanu.
"Abanye abasebenzi abakwazi ukubuyela emsebenzini ngoba besaba ukusatshiswa eRustenburg," kusho okhulumela iNUM uLesiba Seshoka.
Le nkampani ekhiqiza i-platinum bebenethemba lokuthi isiphakamiso ebasibeka etafuleni sizoheha abasebenzi ukuba babuyele emathunjini omhlaba, kulandela ukuthi bazibandakanya esitelekeni esingekho emthethweni.
Kunalokho, abasebenzi bachithe uLwesibili, nobekungusuku olungumnqamulajuqu wokuthi babuyiselwe emsebenzini, belwa nonogada bemayini nephoyisa.
I-Amplats ngoLwesine ithe lesi siphakamiso sisamile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulimale 28 engozini eFree State
2012-12-24 10:39
Johannesburg - Kulimale abantu abangu-28 ngesikhathi kushayisana izimoto ezimbili netekisi eBloemfontein, kusho abezimo eziphuthumayo ngoMsombuluko.
Okhulumela iNetcare 911 uSanti Steinmann uthe le ngozi yenzeke ngabo-23:00 ngeSonto.
"Oyedwa ulimale kabi, abanye baphume nemihuzukwana."
USteinmann uthe abalimele baphuthunyiswe esibhedlela ukuze bathole ukwelashwa.
Imbangela yengozi ayicacanga kanti uthe kuyaphenywa ngayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngeke kubhidlizwe zindlu eKZN- Gigaba
2012-12-06 16:40
Durban - Akukho zindlu ezizobhidlizwa eThekwini njengoba kuzokwakhiwa ichweba, kusho uNgqongqoshe wezamaBhizinisi oMphakathi uMalusi Gigaba, ngoLwesine.
UGigaba uthe imiphakathi eyakhelene nendawo ekuzokwakhiwa kuyo, ibinokwesabela ukuthi kungase kubhidlizwe amakhaya ayo.
"Sizoxhumana kahle nemiphakathi, sinamathemba okuthi bazimisele ukuzwa ukuthi sizothini,” kusho ungqongqoshe.
UNgqongqoshe ubekhuluma nabezindaba eThekwini, ngemuva kokuthi abakwa-Airports Company SA, bedlulisele le ndawo eyabe iyisikhumulo samabhanoyi, beyidlulisela kwabakwaTransnet.
UGigaba uthe useke wahlangana nabanye abahlali abanokukhathazeka njengoba kuzokwakhiwa ichweba.
Umsebenzi lona kuthiwa uzodla isamba esingu-R75 billion, kanti uzothola uxhaso lwamabhizinisi azimele, alinganiselwa ku-64 000 amathuba omsebenzi ekulindeleke adaleke, abangu-28 000 kuthiwa bazoqashwa ngokugcwele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).


text:
Kuboshwe owadlwengula kubuka abantu
2013-01-03 13:01
Johannesburg - Sekuboshwe ibhungu elisolwa ngokudlwengula intombazane eneminyaka engu-17 ubudala, eyadlwengulwa eshibhini eJabulani, eSoweto, ngoLwesine.
"Babephuza, indoda yase imdumela imkhumula izingubo imdlwengula kubukela abantu," kusho okhulumela amaphoyisa uWarrant
Officer Kay Makhubela.
Ngemuva kwesehlakalo intombazana yanikela esiteshini samaphoyisa yayovula icala, yabuyela eshibhini namaphoyisa, umsolwa bamfica ezihlalele engazi nanyaka.
Kulindeleke ukuthi umsolwa avele ngaphambi kweNkantolo yeMantshi yaseProtea ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umndeni uphika amahlebezi ngoJub Jub
2012-12-21 13:02
Johannesburg - Umndeni kaMolemo Jub Jub Maarohanye usuwaphebezile amahemuhemu athi lo mculi uzame ukuzibulala njengoba esejele, kubika iphephandaba iThe Star ngoLwesihlanu.
UMaarohanye uzodlela uKhisimusi wakhe wokuqala ejele ngemuva kokuthola iminyaka engu-25 esezikhindini ngemuva kokulahlwa yicala lokubulala izingane zesikole ezine eSoweto ngesikhathi kwehla ingozi kulandela ukwenza ukuqhudelana ngezimoto endaweni engavunyelwe.
Umndeni kaMaarohanye uthe lo mculi uhlalele ethembeni lokuthi usengakwazi ukucela inkantolo ukuba iguqule isigwebo sakhe.
"Angifuni nokuyinaka nje le yokuthi ubezama ukuzibulala ngoba umfana wethu uyazi ukuthi lisekhona ithemba ngempilo yakhe," kusho uMogosi Moleko, nongumalume kaMaarohanye.
UMaarohanye ugwetshelwe ejele eliseGoli.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kazi iyozala nkomoni kuKeagan?Comment on this story
INTATHELI YESOLEZWE
NGABE kuzoqopheka umlando iNingizimu Afrika idle umhlanganiso emncintiswaneni wethelevishini osudonse izinyanga ezintathu, iBig Brother Africa: Stargame?
Lo mbuzo ubusa imiqondo yababukeli abaningi ababuka lolu hlelo oludlala ubusuku nemini ku-Channel 198, ku-DStv.
Insizwa yaseKapa emele iNingizimu Afrika, uKeagan, ibalwa nabantu abanamandla nabayizi-mfivilithi kulolu hlelo, nosekunyuse amaphaphu kubantu bakuleli njengoba kungakaze kuwine umuntu wakuleli kulo.
Yize ebalwa nezimfivilithi uKeagan kepha athanda ukumnciphela amathuba uma ubheka abanye asesele nabo kulo mqhudelwano.
Usesele nomculi waseNamibia uLady May, umculi waseKenya uPrezzo, uWati (Malawi), Talia (Zambia) noKyle wase-Uganda.
Uma ubheka umlando walolu hlelo nendlela abantu abavota ngayo abukeka emnciphela uKeagan amathuba okuthola amavoti awadingayo.
Amavoti abalwa ngamazwe, okusho ukuthi izwe ngalinye linevoti elilodwa, noma ngabe iNingizimu Afrika ingamvotela kaningi kangakanani lizobalwa njengevoti elilodwa.
INingizimu Afrika njengoba isohlwini lwesigungu samazwe aseningizimu ne-Afrika, iSouthern African Development Community (SADC) ibivame ukuhlanganyela ngevoti nalawa mazwe, okuzoba nzima kulokhu njengoba nawo esenabantu abawamele, okunguLady May, Wati noTalia.
Ukube laba bese bephumile kulolu hlelo ubengasizakala uKeagan ngokuthola ivoti kulawa mazwe njengoba iSADC ibivota ngokuhambisana.
Amazwe asempumalanga ne-Afrika nawo abevamile ukuzwelana neNingizimu Afrika kulolu hlelo kepha nawo asamelwe nguPrezzo noKyle, okusho ukuthi nawo azovotela abantu bawo.
Kawasamelwe muntu amazwe asentshonalanga ne-Afrika kepha ngokomlando weBig Brother Africa akuvamile ukuthi lawa mazwe avotele iNingizimu Afrika.
Mhlawumbe angase alithole ivoti leGhana njengoba uKeagan ayengumngani omkhulu kaKeita, owashaywa yivoti.
Akhona amazwe aseningizimu ye-Afrika asephumile kulolu hlelo okuyiZimbabwe neBotswana kepha okungaba yinkinga ngukuthi kunosaziwayo uKeagan ancitisana naye waseNamibia, obelokhu eyimfivilithi kubabukeli uLady May ongahlwitha amavoti akhe.
Akusensuku zingaki kucace ukuthi uKeagan angaba nenhlanhla yini yokuwina u-$300 000 njengoba kuzocaca ngeSonto, ngo-7 ebusuku selufika emaphethelweni lolu hlelo.
Ukuvotela uKeagan thumela i-sms ebhalwe ukuthi Keagan kule nombolo 33729, ungavota nakwi-website yalolu hlelo www.bigbrotherafrica.com
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bahlukene phakathi ngoCele - Umbono
2012-11-20 16:23
Cape Town - Igatsha le-African National Congress eLamontville, eThekwini, aliliphakamisanga igama likaBheki Cele, emagameli alabo ekubhekeke babange izikhundla okhethweni lobuholi eMangaung ngenyanga ezayo.
UCele washaywa ngesithende yigatsha eliseThekwini ngemuva kwamahemuhemu athi ugaqele iskhundla sikaMengameli uJacob Zuma.
Abafundi bayaphefumula ngokushiywa ngaphandle kukaCele.
UBongani Mzima Hesi uthe: Phela iqiniso alifuneki kwezombusazwe, uma usebenza ngalo ushaywa ngesithende njengaye nje uNdosi.
Noma ubani uyawazi amagalelo aleya ndoda, phela uyasebenza uCele, lokho kwaziwa nayingane encane.
UGoodman Simphiwe Mafuleka uthe: Kumele singakhohlwa ukuthi iKwaZulu-Natal ithwele ngeqoma uMsholozi kanti uNdosi kuke kwavela ukuthi uhambisana noguquko oluvuna iSekela Mengameli uKgalema Motlanthe.
Angeke uthathe inyoka uyifake ebhantshini ngoba izofike ikujikele phambili isibona ezinye, angeke iKZN ihambe naye ekubeni engeke avote nayo.
UThembinkosi Gudman Indidane Mngomezulu uthe: UCele kubukeka sengathi sekuphelile ngaye ezintweni ezithinta uKhongolose ngendlela engibona ngayo, ubenza umsebenzi omuhle oncomekayo eqenjini nasemphakathini njengoba wakwazi ukunciphisa izinga lobugebengu ezweni.
Ufike wayimosha odabeni lwakhe lwamabhilidi, amagalelo akhe wonke avele ashabalala.
UMthoh Jeza uthe: Ukulungele ukuba ungqongqoshe eKZN, hhayi kuzwelonke..Unazo isikhwepha zokusebenza emphakathini.
UZamo Kunene uthe: Namanje ngisakhala ngoCela, ubephethe kahle embuthweni wamaphoyisa, yebo kungenzeka walenza iphutha kungenzeka akanalo ulwazi ngezinto ezithize zasemahhovisi.
Ngithi okungenani kwakumele namnqinde amandla kodwa aqhubeke nomsebenzi wakhe abengumkhuzi wamaphoyisa.
UBoynkie Madondo uthe: UCele uyadingakala embuthweni wamaphoyisa, ukube akaxoshwanga yayingeke yenzeke inhlekelele eyenzeka eMangaung.
Sekucacile ukuthi akafuneki umuntu osebenzayo, akayekelwe ke ngoba uyaweza umsebenzi wakhe, esaphethe ezokuthutha wayezibambela ngezanda kwaZulu-Natal lalungafakwa.
Uma kuthiwa kusetshenziswa izisdakamizwa elokishini wayenganqeni ukungena kulo ezihambela ngezakhe, kuphele yonke inkohlakalo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Iphoyisa livele enkantolo ngelokudlwengula
2012-09-26 07:37
Kimberley - Iphoyisa, 36, livele eNkantolo yeMantshi yaseKimberley ngecala lokudlwengula, kusho i-Independent Police Investigative Directorate (IPID).
Leli phoyisa lisolwa ngokudlwengula intombazane, 16, ngoMsombuluko, kusho okhulumela i-IPID uMoses Dlamini.
“Leli phoyisa lathatha le ntombazane kubo lase liyiyengela emjondolo walo oseLerato Park,” kusho uDlamini.
Kusolakala ukuthi wabe eseyidlwengulela esikhotheni wase eyiphindisela kubo.
Umndeni wayo wayihambisa esibhedlela, nalapho kwatholakala khona ukuthi idlwenguliwe.
- Landela
IzindabaNews24 kuTwitter
- SAPA


text:
Isibulale 70 imvula eMozambique
2013-01-30 14:04
Maputo - Kushone okungenani abantu abangu-70 kwathi abangaphezu kuka-150 000 basala bedinga eMozambique ngesizini yemvula kulo nyaka, nesuse izikhukhula ezindaweni eziseningizimu nezwe ngesonto eledlule, kusho izikhulu ngoLwesithathu.
Izigameko zokushona kwabantu zakamuva zenzeke enyakatho nesifundazwe iNampula, nalapho kushone khona izingane ezimbili ngesikhathi kuwa umuzi wakubo, ngokusho kokhulumela iMozambique National Disaster Management Institute.
Izikhulu zixwayise ngokuthi izimvula ezinamandla zingase ziqubule izikhukhula enyakatho nasenkabeni yeMozambique.
Kusukela ngo-Okthoba, sekushone abantu abangu-40 bebulawa yizikhukhula kanti abanye babulawa yizilwane zasendle, ukushokhwa ugesi nokuminza.
- Landela
IzindabaNews24 kuTwitter
- Sapa-DPA


text:
ISupersport isivivele oweNedbank
2012-04-10 12:02
Pretoria - Umgadli weSuperSport United uSibusiso Zuma uthi iqembu lakhe selilindele noma yini kodwa wathi manje babheke ngqo umdlalo weNedbank Cup lapho bezobe bebhekene neJomo Cosmos ozoba sePolokwane ngeSonto.
"Sizilungiselela umdlalo ngamunye manje," kusho uZuma ngoLwesibili.
"Asikhathazekile ngokuthi simi kuphi ohlwini lweligi njengoba imiqondo yethu ihlezi emdlalweni wethu neCosmos."
ISuperSport ilele endaweni yesihlanu ohlwini lweligi, njengoba iCosmos ilengelwa yizembe nje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
HARARE—
Uzulu wemaphandleni uthi abantu kabafunde ukukwamukela isimo sabo nxa bethe bahlolwa igazi batholakala ukuba balalo igciwane lengculaza eleHIV. Abantu bakhuthazwa njalo ukuthi bangabi lamahloni loba ukuyangeka ukukhulumisana njengemhuli bebonisana phezu kwendlela zokuzivikela.
Abanengi emaphandleni babika ukuthi kakusabayangisi ukuxoxisana phezu kodaba lwegciwane lengculaza eleHIV kanye lawo umkhuhlana ngokwawo wengculaza.
Abathatheneyo baxoxisana bekhulelikile phezu kwendlela esezikhona zokuzivikela emikhuhlaneni yemacansini okugoqela eyengulamakwa kanye lalo igciwane lomkhuhlane wengculaza.
Bakulesi sibanga ngoba bethi ukukhulumisana lokubonisana emakhaya kubaphathisa ekuthini belondoloze impilakahle yabo, losizo beluthola ngesiphangiphangi.
Bathi ukube lokhe beyangeka ukutsho ukuba sekulo dubo lapha ekhaya ngokunye okubangela ukulahlekelwa yimpefumulo kwabanengi ikantike umuntu ubengaziphilela okweminyaka eminengi nxa elutholiswe masinyane usizo lwemithi lamaphilisi ephiwa abaphila legcikwane.
Kubika intathelizindaba yeStudio 7 uMavis Gama ese Harare.
Udaba luka Mavis Gama lwabemaphandleni ngesimo seHIV


text:
Odilika abane kuthisha owadlwengulaComment on this story
CELANI SIKHAKHANE
‘NGIFUNA lesi sigwebo engizosethula sibe yisifundo kubo bonke othisha nakwabanye abantu abasaqhubeka nokunukubeza izingane nabantu besifazane ngokocansi futhi esizokwazi ukuhlangabezana nentukuthelo yomphakathi ngesenzo sakho sokunukubeza ingane eneminyaka ewu-14 ekubeni unguthisha wayo.”
Lawa kube ngamazwi eMantshi yeNkantolo yesiFunda eSikhawini KwaZulu-Natal, uMnuz Siyabonga Ngesi, ogixabeze uthisha waseNdlamvuzo High odilikajele abane ngokudlwengula ephindelela umfundi oneminyaka ewu-14 abemnukubezela emahlathini aseSikhawini.
URaphael Thusi (40) osebe nguthisha iminyaka ewu-11, ubefundisa iMaths eNdlamvuzo.
Ubebhekene namacala amane awenze ngoMashi wakulo nyaka okudlwengula umfundi ehlathini elibizwa ngokuthi yiPort Danford nelakwaMaholoholo.
UThusi kuthiwa ngesikhathi eqala lo mkhuba wasungula amakilasi angezimpelasonto nalapho atshela khona lo mfundi ukuthi kumele asale abayeke abanye abafundi bahambe.
UNgesi ngesikhathi echaza uthe uThusi waya nomfundi ehlathini wafike wehluleka ukulala naye okokuqala kodwa wamfaka iminwe emsabisa ngokumbulala uma emceba.
Ngokulandelayo waphoqa ukulala naye ekubeni esezinsukwini zakhe wafaka ikhondomu. Okokugcina lapho ebanjwe khona ngamaphoyisa nomphakathi ehlathini walala naye engayifakile ikhondomu.
UThusi kuthiwa ubesephatha ngisho icansi ukuze akwazi ukulala nalo mfundi emahlathini.
“Lesi sigwebo engikunika sona ngifuna sibe yisifundo kwabaningi ngoba zonke izinsuku kule nkantolo sihlale sibhekene namacala okudlwengulwa kwezingane ezincane nogogo asebekhule bafika eminyakeni engu-80, yingakho namhlanje ngikunikeza odilikajele abane kuwona wonke amacala obhekene nawo kodwa uzoyidonsa kanye kanye le minyaka,” kusho uNgesi.
Ngaphambi kwesigwebo, ummeli kaThusi uNkk Amilia Bekker, ucele inkantolo ukuthi kumele imxegisele ingamnikezi udilika jele ngoba unenkosikazi, umuzi awukhokhelayo eMpangeni, imoto nezingane eziyisikhombisa.
Ubeke nesizathu sokuthi kumele inkantolo yazi ukuthi lo mfundi ngesikhathi benza ucansi akukho lapho alinyazwa khona nguThusi.
“Ngaphandle kwalokho uThusi uzimisele ukuthi angakhokha nemali engu-R10 000 ukunxephezela ummangali ngokwenzeka ngoba futhi uqhuba izifundo zakhe enyuvesi,” kusho uNkk Bekker.
UThusi ubeke isizathu esicasule abesifazane abebegcwele inkantolo sokuthi lo mfundi nguye owaqala wamfuna elokhu emwotawota izitho zangasese nokwaholela ekutheni amshele futhi yena wayezitshela ukuthi usekhulile, uneminyaka engu-17.
UMshushisi, uMnuz Bonginkosi Mbokazi, uthe umsolwa uyihlazo kwezemfundo futhi uzehlisile isithunzi ngakwenzile ngoba ubefana noyise kulo mfundi kodwa wabona kungcono amnukubeze esebenzisa ukuthi unguthisha.
Leli cala belihanjelwe ngothisha abebesebenza noThusi nophiko lwentsha nolwabesifazane be-ANC abasijabulele isigwebo bathembisa ukuthi bazoyeseka inkosikazi kaThusi nomndeni womfundi ngoba bayazi ukuthi babhekene nobunzima obukhulu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uvume elokubulala nokucwiya ingane
2012-08-10 10:04
New York - Ubebukeka edidekile futhi ekhuluma sakiuhleba umabhalane wasesitolo esidayisa amathuluzi eBrooklyn, ngesikhathi evuma icala lokuthumba nokucwiya umfana oneminyaka eyisishiyagalombili ubudala uLeiby Kletzky.
Ubufakazi buthi umfana waduka ngesikhathi egoduka, kanti uzohlangana noLevi Aron, owabe esemthumba.
U-Aron, 36, owaqala waliphika icala, ugcine elivumile kanti angase ahlale okungenani iminyaka engu-40 ejele.
“Akekho umuntu ongaqondisisa ubuhlungu bokushonelwa yingane, akekho futhi ongabumela," kusho ubaba womfana uNachman
Kletzky.
UKletzky utshele abezindaba wathi ukuvuma icala lomsolwa kuqeda ukuqagela ngendodana yakhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Sapa - AP


text:
Ukhala ngabezindaba uJub Jub
2012-12-05 14:02
Johannesburg - Umculi olahlwe ngamacala okubulala abafundi uMolemo "Jub Jub" Maarohanye utshele iNkantolo yaMantshi eProtea wathi icala lakhe kukhulunywe kakhulu ngalo kwabezindaba, kwadukiswa umphakathi.
"Icala lingenwe kakhulu ngabezindaba, badukisa abantu," kusho uMaarohanye, olindele ukuthi agwetshwe.
"Okuningi okukhulunywe ngabezindaba akulona iqiniso - nabo bayakwazi lokho."
Lona utshele inkantolo ukuthi abezindaba bafafaza ukuthi ubedakiwe futhi weyedle izidakamizwa, besho lokhu engakahlolwa nokuhlolwa.
Ngo-October 16, iMantshi uBrian Nemavhidi wathola uMaarohanye nomngani wakhe uThemba Tshabalala, benamacala amane okubulala, amabili okuzama ukubulala, elokusebenzsa izidakamizwa, ukubekelelana ngezimoto emgwaqeni womphakathi.
UMaarohanye uqhubeke watshela inkantolo ukuthi akaze alinikwe ithuba lokuxolisa emindenini yabafana abashona.
Umshushisi uRaymond Mathenjwa, wabuza lo mculi ukuthi kungani aqamba amanga wathi akaze azisebenzise izidakamizwa kodwa wakwazi ukutshela usonhlalakahle ukuthi wasebenzisa i-ecstasy.
Kuyaqhubeka ukulalela enkantolo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Zihlanganiswe nabazali izingane eziduke olwandle
2013-01-02 11:01
Cape Town - Abezokuphepha edolobheni laseKapa bekanye nabakwaSecurity Directorate sebehlanganise izinkulungwane zezingane ebeziduke olwandle, bezihlanganisa nabazali bazo, kubika i-Eyewitness News.
Izinhlaka lezi ziqale umkhankaso obizwa nge-Indentikidz, ngenhloso yokuthi kusizakale izingane ezilahlekile, zibuyiselwe kubazali bazo.
Izingane bezifakwa amabhande anemininingwano yabazali, engalweni.
Okhulumela idolobha uWilfred Solomons-Johannes uthi zibalelwa ku-5 000 izingane ezihlanganiswe nabazali.
USolomons-Johannes uthi izingane eziningi beziduka ngesikhathi abazali begajwe wutshwala, uthe kukhona nabazobhekana namacala.
“Abantu ababheka izingane ezingenabazali bathola ukuxwayiswa kodwa kuthi uma inkinga iqhubeka bese bebhekana nengalo yomthetho.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Intshebe imbulalise ngabantu
2012-08-08 14:06
Johannesburg - Umlisa mumbe waseVentersdorp oyiSulumane ushaywe wabulawa ngabantu ababili abaqale ingxabano naye bemchukuluza ngentshebe yakhe, kusho okhulumela umndeni.
UMohammed Fayaaz Kazi, 27, ubehamba nomngani kayise u-Anser Mahmood ngesikhathi ehlaselwa esesitolo esithengisa inkukhu echochombisiwe kwaChicken Licken.
"Abelungu ababili bamqalile bambiza ngo-Osama bin Laden, bekhuluma ulimi lwesiBhunu baphinda basibiza ngamakhafula," kusho uMahmood.
"UFayaaz uyasazi isiBhunu, ube esexabana nabo."
Laba babe sebexoshwa ngaphakathi esitolo, ngaphandle kube sekuqhubeka ingxabano ephethe ngokuthi kushaywe laba ababili.
"Bangishaya ngokuthize ekhanda ngaquleka, bashaya noKazi. Akukho noyedwa owasilekelela."
UKazi washonela esibhedlela ngoMsombuluko, wafihlwa ngoLwesibili.
Okhulumela amaphoyisa uBrigadier Thulani Ngubani, akatholakalanga ukuthi aphawule ngalolu daba.
UBin Laden ngumsunguli weqembu lamaphekula i-al-Qaeda elisolakala ngezehlakalo eziningi zokubulawa kwabantu nokuhlasela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuphahlazeke indiza e-Indonesia
2011-09-29 07:02
Jakarta - Okhulumela uMnyango wezokuThutha uthe kuphahlazeke indiza encane ebithwele abantu abangu-18, nokusatshelwa ukuthi bashone bonke, entshonalanga ne-Indonesia.
UBambang Ervan uthe indiza iCASA C-212 iphahlazeke ngoLwesine endaweni yaseBahorok.
Ibithwele abasebenzi abathathu nabagibeli abangu-15.
I-Indonesia, nokuyizwe elinabantu abangu-240 million, isolokhu ihlaselwe yizingozi kule minyaka embalwa eyedlule.
- Landela IzindabaNews24 kuTwitter
- Sapa - AP


text:
Bahlukene phakathi ngoJohnson - Imibono yabafundi
2013-02-21 16:15
Cape Town - Kuthiwa umuntu uma umshaye kahle uyabonga.
Ngemuva kokushwaywa kwePlatinum Stars ishaywa yi-Orlando Pirates, umqeqeshi wayo uCavin Johnson usethulele iBhakabhaka isigqoko wathi iyiqembu elihamba phambili kunawo wonke amanye eNingizimu Afrika.
“Anginakuthini ngithini, i-Orlando Pirates izihambela yodwa eNingizimu Afrika, futhi ilona kuphela iqembu elisakwaze ukusephuca amaphuzu ayisithupha kule sizini.”
Bayaphawula ngokusho kukaJohnson:
UDingani Mgidla Ntuli uthe: Akusiyo into engashiyo yiPlatinum Stars leyo, isizuzeni selokhu yaba khona, iqembu elihamba phambii ulibona ngokuthi libe nezindebe eziningi, yiChiefs leyo.
UThamsanqa Mncube uthe: Ubekhuluma into engekho lo mqeqeshi.
UDerick Vumelani Mngomezulu uthe: Cha ilungile le ndoda, ishaywa bese ivuma induku.
Mpume Khumalo uthe: Phela ezikaMagebhula zagebhula umhlaba kamasipala.
UBongani King Nkosi uthe: Ngale nje kokuthi uyazincengela uJohnson, yona iBhakaniya ihamba phambili, yenza kangcono kakhulu kunamanye amaqembu akuleli.
UMzie Jack Ntuli uthe: IBhakabhaka ezimnyama ngenkani!
UKenneth Ngcobo uthe: Umane uyazisholo nje, ubengabuye athini?
IPirates ihluleke yancama ukushaya uSuthu, manje isihamba phambili-ke ngalamaphuzu ayisithupha, lilodwa iqembu elihamba phambili eNingizimu Afrika, yiChiefs leyo.
UZodwa ZV Mavundla uthe: Umona awuphele, into enhle iyanconywa.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Ugxeka umndeni nomphakathi kwelikaNdlelaComment on this story
SIMPHIWE NGUBANE
UMNYANGO wezokuHlunyeleliswa kweziMilo kuleli uyaziqhelelanisa nesigameko okusolwa kuso owesilisa obesanda kuphuma ejele ngoshwele kaMengameli Jacob Zuma okuthiwa wadlwengula owesifazane osekhulile (94) KwaSwayimane.
Kulesi sigameko esingundabamlonyeni kusolwa lo Mnyango ngokudedela kwawo “izigebengu” ejele eziphenduka inkinga uma sezibuyiselwe emphakathini.
Umsolwa uNtuthuko Ndlela (28), owayeboshelwe icala lokuntshontsha edonsa isigwebo sezinyanga eziyisithupha eseyiqedile ingxenye yaso, naye waphuma ngaphansi kwalolu hlelo.
Iziboshwa ezingu-19 000 okwasekusele kancane ziqede izigwebo zazo zadedelwa ngaphansi kohlelo iSpecial Remission phakathi kuka-Ephreli noJulayi walo nyaka. Akuphelanga zinsuku ezingaki ngaphambi kokuthi ezingu-114 ezazidedeliwe zaphinde zaboshwa.
Abe-Institute for Crime Prevention and Reintergration of Offenders nabo bagxeka lo Mnyango ngokungabi nezinhlelo ezisezingeni zokuhlumelelisa izimilo abasuke begwetshiwe.
Izinsolo zokubuyisela izigebengu emphakathini zichithwe njengento engekho futhi engamampunge yiPhini laKhomishane wezamajele kuzwelonke uMnuz James Smallberger.
USmallberger uthe bebeqale babheke ubucayi becala umuntu alenzile nokuthi usedonse isikhathi esingakanani ejele ngaphambi kokuthi bathathe isinqumo sokuthi usengadedelwa noma cha. Uthe ngaphambi kokuthi badedele isiboshwa bebeqala basenzise uhlelo lokuhlumelelisa isimilo saso.
“UNdlela wagwetshwa ngoFebhuwari walo nyaka wahlala izinyanga ezintathu nezinsuku ezinhlanu ngaphezulu ejele njengoba eze wakhishwa ngaphansi kwalolu hlelo ngoMeyi. Siqale samenzisa izinhlelo zokumhlumelelisa isimilo olwenziwa ngabantu abagwetshelwe amacala okuntshontsha,” usho kanje.
USmallberg ube esegxeka umndeni kamsolwa nomphakathi ngokungamukeli kwabo uNdlela ngesikhathi ephuma ejele ethi lokhu kuvame ukwenza umuntu ophuma ejele azizwe engasamukelekile futhi kungaba nomphumela ongemuhle ekugcineni.
“Ngabe sikhuluma okunye hhayi indaba yokudlwengula ukube abakwaNdlela bayamukela indodana yabo iphuma ejele futhi bayakha. Kodwa bayiduba base bejaha ukugxeka lo Mnyango njengoba isisolwa ngokudlwengula manje.”
Lo msolwa ungaphakathi ejele manje emva kokuthi iNkantolo yeMantshi eNew Hanover ngesonto eledlule imnqabele ibheyili.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-SAHRC izophenya ngesikole esimise izingane
2013-01-24 10:02
Cape Town - Ikhomishana iSA Human Rights Commission (SAHRC), iphenya ngodaba oluthinya abafundi ababili abayizelamani, ekuthiwa baxoshwe esikoleni ngoba begqoke izigqoko zenkolo yabo yobuSulumane.
Iphephandaba iCape Times libike ukuthi uSakeenah Dramat, 16, nomfowabo uBilaal, 13, bacelwa nguthisha esikoleni i-Eben Donges High, eKraaifontein, ethi abakhumule izigqoko zabo.
Umama wezingane uNabila, uthi wabizwa watshelwa ukuthi izingane zakhe ziphula umthetho womfaniswano wesikole, sekuphele isikhathi esingaphezu kwesonto abafundi bengayi esikoleni.
"Angeke ngikwazi ukubavumela bengazigqoki izigqoko zabo, ziyingxenye yenkolo yabo. Abantwana bami badangele njengoba bengayi esikoleni."
Abe-SAHRC bathi bayaphenya ngalolu daba.
Uthishanhloko wesikole uWilfred Taylor, uthe iphephandaba alikhulume noMnyango wezeMfundo.
Okhulumela uMnyango uPaddy Attwell, uthi isikole sizohlangana nabazali, kudingidwe ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
URamphele uqhakambise elobuntu
2013-02-18 12:03
Johannesburg - Uyilande emuva ezingqalabuthweni ezinjengoNelson Mandela, ekhuluma ngentando yeningi, washo nokuthi uhulumeni wesikhathi udlale kanjani ngabantu bezwe.
Lawa ngamazwi kaDkt Mamphele Ramphele abewasho ngesikhathi ethula ngokusemthethweni iqembu elisha lezombusazwe ngoMsombuluko.
Lo mbhali, isihoshovu nophinde abe ngusomabhizinisi wendlale "isisekelo seqembu lezombusazwe".
"Namhlanje ngimemezela ukuthi ngisebenzisana nabantu bakuleli ukwakha isisekelo seqembu lezombusazwe nokuzobheka ekuvuseleleni ithemba lokuthi kwakhiwe izwe esingalithanda sonke sisaphila," esho ngesikhathi ethula inkulumo.
Enkulumweni ebithunyelwe, nebekulindeleke ukuba ayethule uthe: "Sethula lolu hlelo ngaphansi kwegama i-Agang, igama elichaza ukuthi "Akhani", ngesiNguni."
Ube eseqinisa kwelokhu kumele kubuye umoya wobuntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter


text:
Uhluliwe uShenge kwesobuholi bomdabuComment on this story
CELANI SIKHAKHANE noMAHLOHONOLO LAKAJE
KWENZEKE obekungali-ndelekile okhethweni lweNdlu yobuHoli boMdabu ezifundeni zakwaKwaZulu-Natal njengoba uMntwana waKwaPhindangene ekhale ngaphansi esikhundleni sokuba nguSihlalo weNdlu yoMdabu eZululand kwanqoba inkosi uLandokwakhe Ntshangase ebingadumile.
UButhelezi ubengenele lolu khetho obeluyizolo ngethemba lokuvikela lesi sikhundla abesesiphathe isikhathi eside nabesesele naso ngemuva kokuthi ahlulwa ekubeni ngusihlalo wamakhosi ezingeni lesifundazwe ngo-2009.
Ngokwemiphumela ekhishwe ngabekhomishana ezimele ebhekele ukhetho, uButhelezi uthole amavoti amathathu kwathi imbangi yakhe yamhlula ngamavoti angu-10.
Lolu khetho beluqhubeka kuzo zonke izifunda kukhethwa ubuholi obusha beNdlu yobuHoli boMdabu kanti ngemuva kwalo kulindeleke ukuthi kube nolwesifundazwe oluzoba ngoJulayi 19 eThekwini .
OThungulu khona inkosi uMpiyezintombi Mzimela ongusihlalo weNdlu yoNdabu kulesiya yasifunda ukhale ngaphansi kwanqoba inkosi uVictoria Dube.
EThekwini kunqobe iNkosi uBhekisisa Bhengu ophinde abe ngusihlalo wale Ndlu ezingeni lesifundazwe kanti uhlule iNkosi yakwaMkhize.
Ngaphandle kwalokho inkosi uMqoqi Ngcobo nayo ikhale ngaphansi esikhundleni ebisigaqele sokuba yilungu lekomiti lesigungu esiphezulu ebuholini bamakhosi aseThekwini kanti yehlulwe yinkosi uSimingaye Mlaba othole amavoti angu-9.
UNgqongqoshe wezokuBusa ngokuBambisana KwaZulu-Natal, uNksz Nomusa Dube, uthe okwenzeke kulolu khetho kube ukuqopheka komlando njengoba kwenzeke obekungalindelekile ngemiphumela.
“Sithemba ukuthi amakhosi akhethiwe azokwazi ukusebenzisana namakhansela nazo zonke izinhlaka zikahulumeni ukuze kuhanjiswe intuthuko kubantu ngoba imiphakathi yethu iyahlupheka ngakho iyasidinga kakhulu,” kusho uNksz Dube.
Uthe njengoba bekunalolu khetho, sebebheke lolu lwesifundazwe oluzoba se-ICC eThekwini ngesonto elizayo nakhona okuzobe kukhethwa ubuholi beNdlu yoMdabu esifundazweni.
Amakhosi athathwa njengohlaka olubalulekile ngisho emaqenjini ezombusazwe njengoba ephethe umhlaba obalelwa kumaphesenti angu-60 okusho ukuthi anamandla okuvimba noma yini engena emhlabeni wawo uma engagculisekile.
Imiphumela yakwenziye izifunda ime kanje: ILembe usihlalo wakhona inkosi VT Ngcobo,uGu inkosi RS Shinga, Sisonke inkosi MN Chiliza, uThukela inkosi Mkhize, uMgungundlovu MZ Mthuli, uMzinyathi ibamba J.Z. Jiyane, Amajuba inkosi M Mbatha, uMkhanyakude inkosi MI Tembe.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amakhambi okunciphisa umzimba awanele nje wodwaComment on this story
LUNGI LANGA
WEXWAYISA abesimame ukuthi bangazibekeli isifiso sokuncipha esingeke sifezeke oseze wangena ekukhiqizeni amakhambi okunciphisa umzimba ngoba ebe nenkinga ngesisindo sakhe.
Yize ethe akazange abe mkhulu ngomzimba, uNksz Winnie Sibiya (37) onomkhiqizo obizwa ngeYou Slim uthe ulwe kaningi ningi ezama ukwehlisa isisindo sakhe somzimba.
“Nganginesifiso sokuba ngusayizi-30 kodwa ngilokhu ngingafiki kuwo lokhu kuqedwe ukuthi ngithole indlela eze yakwazi ukungisebenzela namanje ngisayisebenzisa,” kusho uNksz Sibiya.
Uthe inkinga enkulu ukuthi abantu bazibekela imigomo ebanzi kakhulu bagcine sebengasafiki kulokhu abebefisa ukufika kuko.
Okunye akubalulile ukuthi abanye bazitshela ukuthi bangadla noma yini bese behla nesisindo khona lapho.
Ngokusho kukaNksz Sibiya akukho okuhamba kodwa ekuzameni ukwehlisa isisindo, ngeke uzame ukwehlisa isisindo ube udla ngendlela engeyiyo.
Le ntokazi ithe yayifuna nokunika abantu ithuba lokuthi bathenge umkhiqizo wokwehlisa umzimba ongeke ubize kakhulu ngoba iningi lale mikhiqizo limba eqolo futhi iningi labantu alinawo amandla okuyithenga ngisho beyidinga.
Uthe kubalulekile ukuthi abantu abadla noma yimiphi imikhiqizo yokunciphisa umzimba bangathembeli ekutheni badle yona kuphela kodwa ukuphila ngendlela enempilo yikho okubalulekile.
Ubalule isikhathi sobusika njengaleso okunzima kakhulu kuso ukuthi abantu balandele imigomo yokunciphisa isisindo ngoba bayaye badle ukudla okungenamsoco ngoba bethi kuyafudumezana.
“Angikaze ngizwe kuthiwa kukhona ukudla okufudumezayo mina,” kusho uNksz Sibiya.
Uthe okunye okulimaza abantu ngalesi sikhathi ukuthi bahlala endlini bangabe besafuna nokuthatha uhambo oluncane lokuvocavoca umzimba.
Konke lokhu akusizi kubantu abafuna ukwehlisa isisindo.
Uthe okubi ukuthi ukunganakekeli indlela esiphila ngayo kuze kungenele nasezinganeni zathu ngoba bagcina bejwayezwe besebancane ukuthi bangadla noma ikanjani bangavocavoci nomzimba.
UNksz Sibiya uthe okunye okudala izinkinga ukuthi abantu abaziniki isikhathi uma bedla, bahlezi bedla begijima.
Uthe lo mkhiqizo usawudayisela eCommercial City eThekwini ngoba akakafuni ukuwufaka emakhemisi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umbono - Kuningi okudala bashone behlwempu
2012-05-14 16:32
Cape Town - Kuthiwa umndeni womculi ongasekho uBrown Dash usuthembele kubangani abangabaculi ukuthi belekelele ngezindleko zomngcwabo njengoba lo mculi eshone engenalutho.
Abafundi bathi kuningi okungumthelela wokuthi abaculu bashone behlwempu.
UNkotana Skhelzin Zakhele uthe: Ukuthengwa komculo okokotiwe nakho kunawo umthelela ekuhluphekeni kwabaculu bethu.
Kumele wonke umuntu alwisane nomculo okokotiwe.
Sihle Ngcobo uthe: Isifundo
engingasinika abantu abathanda ukungena endimeni yomculo ukuthi bangayisayini inkontileka bengayicubungulisisanga nomndeni kanjalo nomeluleki.
Ungayi emculweni nekhono lokucula kuphela ngoba uyoba yifa labanye abantu besebenzisa iphimbo lakho.
Kwamanje abaculi abakhulu abafana noZahara badla kuphela u-R10 ku-R100 abawusebenzile, uyoceba nini loyo muntu?
UNombulelo Silinda uthe: Kuhlala kunje.
Uma abasele bengakafundi namanje, angeke basafunda.
UQalokwakhe Mota uthe: Akuqali ngaye futhi akugcini ngaye ukwehluleka ukubeka imali.
Udumo luyakwenza ungacabangi ngekusasa.
ULephallo X Mohoto uthe: Ubudedengu, yini eyaba nzima ekutheni akhokhele umasingcwabisane ka-R100 ngenyanga.
Abanyu abayeke ukudlala.
USbusiso Motha uthe: Kuyaye
kuxake uma umuntu eseshonile ngoba kusuke sekudingeke abakubo ekubeni
esaphila ubedla nabangani bakhe.
Angikhulumi kabi kodwa kubobakala kunjalo ngathi thina bantu abasha.
UMpilo Gambushe uthe: Abaculu bazobona nabo ukuthi kumele kube khona imali
abayibekayo kuze kuthi uma kwenzeka behamba emhlabeni bangcwabeke kungabi inkinga emndenini.
UMthunzi Mkhatshwa uthe: Ngesinye
isikhathi siye sijabulele ukuduma emhlabeni sibe nemali eningi bese sikhohlwa ukukhokhela omasingcwabisane.
USphamandla Magcaba uthe: I TS records idla izimali zabantu bona bathole kuphela udumo.
USiyabonga Mncwango uthe: UBrown Dash ugulile kwadleka zonke izimali ekade enazo, abantu kumele nakukhumbule nalokho.
UBlackcherry Mazibuko uthe: Ngikholwa wukuthi abaculu bakithi bayaxhashazwa.BHeka nangu uZahara akazi nanokuthiuhola malini uma ekade ecula ndawana thize.
Akusikho ukuxhaphaza imali lokhu okubenza bashone bengenalutho, ukuxhashazwa yizinkampani ezibaqophayo.
UMsizi G-love Gee uthe: Kumele abaculu abasafufusa bafunde emaphutheni enziwa ozakwethu, sizame ukonga uma izinto zisahamba kahle.
UThulani Zulu uthe: Kumele abaculi babeke imali bayeke ukuhamba ngezimoto ezinhle, akusebenzi nokuqhoka ingubo
ezibizayo kanti awunawo nomasingcwabisane.
Okunye iTS Record idlala
ngabantu, kumele imuzame uBrown Dash.
UNondu Gumede uthe: Mina iyangixaka le nto. Lo mculu ugule isikhathi eside ephuma engene esibhedlela, kungani engayibekanga imali yokuthi angcwabeke?
Akungadlalwa ngabantu, umnikelo kumele usuke ngaphakathi enhliziyweni yomuntu angaphoqwa.
UNokubonga Dodoh uthe: Ukwebiwa komculo kunendima enkulu ekutheni abaculu bahlupheke.
UBongani Melusi Magubane uthe: Iphi
inhlangano yamaCiko uma kunje?
Kanti yenzani uma lento yokuxhashazwa
kwamaCiko namanje isaqhubeka, ayiphawule siyizwe nayo noma nayo idla
nezinkampani?
U-Asanda Saliwa uthe: Abaculi abahlome ngemfundo kuqala.
UCollin Khathu uthe: Iminyango kahulumeni kumele nayo ingenelele ekusizeni abaculi, ibavikele ekutheni bnangaqolwa izinkampani, sekwanele ukuxhashazwa kwamaCiko.
UMsizi Muthwa uthe: Kubi okwenzekayo, nokho kushiy aimibuzo ikakhulu genkampani iTS Records.
UZakhona Senele Dubazana uthe: Kumele
bafunde isifundo abaculi babeke imali bayeke izidakamizwa.
Ngabe umuntu osakhula ufunda siphi isifundo kubaculi bethu?
UKhanyisile Madondo uthe: Imfundo
iyona ezoqeda le nkinga.
Ngeke ube nemali ungazi nokuthi
unamilini, uhola malini, uhola uma sekwenzenjani.
Thumela owakho umbono ku-isizulu@news24.com
Disclaimer: INews24
iqhakambisa ukukhuluma ngokukhululeka nokuzwakaliswa kwemibono eyahlukene.
Lokho kuchaza ukuthi imibono yababhali bezingosi eshicilelwe kuNews24, akuyona
imibono yeNews24.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Ona-11 uzalele umdlwenguli wakhe
2013-02-07 12:04
Dimakatso Modipa, Daily Sun
Johannesburg - Intombazanyana yaseMamelodi, eneminyaka engu-11 ubudala, iphenduke umama ngesonto eledlule ngesikhathi ibeletha ingane yomdlwenguli wayo, kusho umbiko weDaily Sun.
Umama wengane wadlwengulwa ngumlisa oneminyaka ephindaphindiwe kweyakhe.
Umama wentombazane oneminyaka engu-32 ubudala wafa uhlangothi ngonyaka ka-2010 kanti usechitha isikhathi esiningi esembhedeni.
Utshele iphephandaba wathi ubengazi nokwazi ukuthi indodakazi yakhe izithwele.
“Indodakazi yami ivele inomzimba omkhulu, izimpahla zayo bezisayilingana kakhe. Ngamyisa esibhedela ngoba ngicabanga ukuthi udlisiwe, ngathuka sebengitshela ukuthi ukhulelwe," kubalisa umama.
“Angazi ukuthi indoda yamthembisani. Mhlampe yamsabisa ithi angatsheli muntu."
Ingane ithi umdlwenguli akaze ayithembise lutho, ithi wayidlwengula kwaze kwaba kabili ingatsheli muntu.
“Ngelinye ilanga kushisa ngalala ngingagqokile, ilapho ngaqala khona ukudlwengulwa. Angimemezanga ngoba ngangingezwa buhlungu," kuziphendulela ingane.
Kuyacelwa ongaba nolwazo olungaholela ekutheni kubanjwe umdlwenguli, axhumane noWarrant Officer Mike Mhlanga ku-079 890 7955.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Isibhedlela sasiphethwe ngunesi
2013-02-01 10:05
Johannesburg - Uphenyo luveze ukuthi unesi ongenazo iziqu nesipiliyoni sokuphatha wayesebenza njengebamba lemenenja esibhedlela esiseLimpopo lapho kwashona khona izingane ezine, kusho umbiko ngoLwesihlanu.
Uphenyo loMnyango wezeMpilo luthole ukuthi ukungasebenzi ngendlela nokulova kodokotela yikho okumele kusolwe ngokushona kwezingane esibhedlela sikahulumeni iGeorge
Masebe esontweni lokuqala likaJanuwari, kubika iBeeld.
Imiphumela yalolu phenyo yethulwe nguNgqongqoshe wezeMpilo uDkt Aaron Motsoaledi ePitoli ngoLwesine.
Ngokombiko wephephandaba, imenenja nodokotela babelovile ngesikhathi kushona izingane.
Kuthiwa odokotela bebefika ukuzobheka iziguli sekushaye no-09:00, bengakwenzi lokhu ebusuku, izimpelasonto nangamaholidi.
Kuthiwa akukho nohlelo olucacile lokubona iziguli ezibangwa nezibi nokuqinisekisa ukuthi zithola ukunakekelwa okufanele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone 6 kuwa ibhuloho eMpumalanga
2012-12-11 10:31
Johannesburg - Abayisithupha bashonile ngesikhathi kuwa ibhuloho emgaqweni u-R65, phakathi kwe-Ermelo neLothair, eMpumalanga.
Ingozi yenzeke ngoMsombuluko ebusuku, kusho uMnyango wezokupHepha koMphakathi.
Okhulumela uMnyango uJoseph Mabuza uthi izimoto ezintathu ezihlanganisa itekisi sishayisane kuleli bhuloho ebeluvele linofa.
Abantu abayisithupha bashonile kwathi abanye abahlanu balimala kambi.
UMabuza uthi abanye babantu banyamalele, ibhuloho lukhukhuleke ngezithuba zawo-21:00.
Abashayeli bayayalelwa ukuthi basebenzise umgwaqo u-R33, uN17 neminye imigwaqo abayaziyo, njengoba kusalungiswa u-R65.
– Landela Izindaba News24 kuTwitter
(@IzindabaNews24).


text:
Uboshiwe okhipha omazisi bomgunyathi
2012-09-18 15:58
Johannesburg - Umlisa mumbe osolwa ngokuhlelela abokufika omazisi abangekho emthethweni, uboshiwe eTsakane ngoMsombuluko, kusho amaphoyisa kaMasipala wase-Ekurhuleni.
Umsolwa lona uboshwe esekhaya lakhe e-Extension 5 kanye nabalisa abangu-13, lokhu kuze ngemuva kokugasela kwamaphoyisa kule ndawo ngemuva kokuba elunywe indlebe, kusho uChief Superintendent Wilfred Kgasago.
"Lona usolwa ngokulutha abantu baseMozambique naseZambia ebaletha eGauteng ngesethembiso sokuthi uzobatholela omazisi baseNingizimu Afrika,” usho kanje.
Kukholakala ukuthi ubesebenzisa isigxivizo samakhosi aseLimpopo naseMpumalanga ukuheha abantu.
UKgosago uthe abokufika bebetshelwa ukuthi kumele baqale kuye uma befuna ukuthola umazisi bese ebatshela ukuthi umazisi uzolandela.
"Abokufika bebephinde batshelwe ukuthi abahlale ezindlini bangaphumi kuze kube uhlelo lokwenziwa komazisi babo luyaphothulwa."
–
"Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela
Izindaba News24 kuTwitter (@IzindabaNews24).


text:
Bayavela ngelokubulawa kwephoyisa
2013-02-22 12:04
Bloemfontein - Azovela ngaphambi kweNkantolo yeMantshi yaseKroonstad amadoda amabili abhekene necala lokubulala iphoyisa laseMaokeng, eFree State.
Okhulumela amaphoyisa uCaptain Stephen Thakeng uthi uWarrant
Officer Thomas Mngomezulu, 49, wophiko lwe-flying squad, watholakala eshonile esigangeni esiseMaokeng mhlaka-23 Disemba.
Imoto yephoyisa yatholakala ishiywe kanjalo, nokho isibhamu kanye nomakhalekhukhwini kona kwakuthathiwe.
UThakeng uthi amaphoyisa akwazi ukubopha abasolwa kule nyanga, omunye wabasolwa watholakala nomakhalekhukhwini kamufi ngesikhathi eboshelwe icala elihlobene nokuqhunyiswa komshini wokukhipha imali.
Kwaphinde kwaboshwa abanye ababili ngesikhathi amaphoyisa elandela umkhondo ngesibhamu sika mufi.
Abasolwa abane bavela ngaphambi kwenkantolo, icala lahlehlela uLwesihlanu.
UThakeng uthi uJack Smous, 34, noDavid Twapa, 29, babhekene necala lokubulala, kuthi uJorobana Goodwill Molise, 28, noMotsamai Motsoane, 31, babhekane necala lokutholakala nesibhamu nezinhlamvu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Johannesburg - Umgadli weKaizer Chiefs uLehlohonolo Majoro
usejoyine iBafana Bafana eRustenburg, ungene esikhaleni sika-Eleazar Rodgers.
UMajoro uhlangane neqembu
ngoLwesithathu ngemuva kokuba uRodgers ededeliwe eqenjini lesizwe ukuba ayoba
yingxeye yeqembu lakhe iSantos elisazodlala kweyomkhumulajezi yeNational First
Division.
UMajoro uzohlangana nabadlali abafana
noSiyabonga Nomvethe ukuzoqinisa phambili njengoba belungiselela imidlalo
yokuhlungelwa imidlalo yeNdebe yoMhlaba ka-2014 abazoyidlala ne-Ethiopia
neBotswana ngoJuni.
UNomvethe, 34, uthe ukuthokozole ukuthi
usezodlala ezingeni lomhlaba futhi , ngemuva kokungadlali iminyaka emibili.
“Nginethemba futhi sizophumelela,” kusho
uNomvethe uthe, “ Akumele sidikibale. Sinabo abadlali futhi abasebancane ngakho
sizophumelela, ukufaka amagoli. Iqembu lizokwenza okuncomekayo.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
SAPA


text:
UZuma uzophendula ngolwaseNkandla
2012-11-14 12:02
Cape Town - UMengameli uJacob Zuma kulindeleke ukuthi aphendule imibuzo ngaphambi kwePhalamende, mayelana nodaba oluthinta ukulungiswa komuzi wakhe oseNkandla, nekuthiwa kuzodla isamba esingu-R240 million, kubika iNewswatch.
Amaqembu aphikisayo awagcini nje ngokufuna ukwazi ukuthi yimalini empeleni ezosetshenziswa, asephinde ahlangana ngenhloso yokuchitha ngevoti uZuma, njengoba ekhalaza ngokuthi awawuthembi umsebenzi wakhe.
Kuthiwa umsebenzi wokulungiswa komuzi waseNkandla yilona daba oluseqhulwini kusiShayamthetho, kanti kuthiwa akhona namanye amalungu aphezulu e-African National Congress aseveze ukuthi aphoxekile ngesiphakamiso sokusetshenziswa kwale mali, isetshenziselwe ukulungisa umuzi.
Udaba lokungaphumeli obala kukahulumeni ngokulungiswa kwalo muzi, kuthiwa sekufake uqhekeko nasezinhlanganweni ezingumbimbi, ikakhulu iCosatu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Iziqumama zibuzwa kuleli
2012-11-22 15:00
Johannesburg - Abantu abayishumi nambili kwabangu-40 abayiziqumama ezihlonishwayo emazweni ase-Africa, bangabaseNingizimu Afrika.
Umbiko wephephandaba iForbes, uveze abantu abangu-40 abacebe kakhulu e-Afrika, umcebo walaba uhlanganisiwe wenza u-$72.9-billion (R652.6 billion), ukhule ngo-12% kusukela ngonyaka owedlule.
Umbiko weForbes uthi omdala kunazo zonke lezi zicebi uneminyaka engu-63 ubudala.
UNicky Oppenheimer ube ngowesibili ohlwini, uJohann Rupert waba ngowesithathu, uChristoffel Wiese waba ngowesithupha kwathi uPatrice Motsepe waba ngowesishiyagalombili, zonke lezi zinjinga ngezaseNingizimu Afrika.
UDesmond Sacco noStephen Saad babe sohlwini lwabangu -20 abaphezulu, uCyril
Ramaphosa, Lauritz Dippenaar noRaymond Ackerman baba sohlwini lwabangu-30 abaphezulu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UShrien Dewani ungeniswe esibhedlela
2013-02-14 10:05
London - Owesilisa waseBrithani osolwa ngokuqasha inkabi ukuba ibulale unkosikazi wakhe kuleli beseholidini ngemuva komshado, ungene esibhedlela ngemuva kokukhala ngezinhlungu esifubeni.
Umndeni kaShrien Dewani, 32, uthe "isimo sempilo kuyena sishintshe kakhulu".
Umndeni uthi ukuhlolwa ngoLwesithathu kuveze ukuthi amaphilisi awaphuzayo, ahambelana nokwelashwa kwakhe ngokwezengqondo, awahambisananga naye.
UDewani usolwa ngokuhlela isigameko sokubulawa kukankosikazi wakhe u-Anni, 28.
Watholakala eshonile eGugulethu, eKapa ngoNovemba 2010.
NgoMashi, inkantolo yaseBrithani yamisa isicelo sokuba umsolwa ayiswe eNingizimu Afrika ngenxa yokuthi akaphilile kahle ngokomqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ibadidile iNdidane
2012-12-04 12:38
Durban - Indidane evamise ukudida abaningi uMtshengiseni Gcwensa ufake isitembu sokugcina ngesikhathi eqokwa njengeNkosi yoMaskandi, emncintiswaneni wokuqala ngqa obizwa ngaMantshontsho Kamaskandi Awards.
Indidane igoduke nenndondo yeculo lonyaka, ishaya abaculi abahlangaisa imbangi yakhe uThokozani "Somnandi" Langa.
Uhlanyise abathandi bakhe ngesikhathi eshaya uhleko lwakhe lodumo, enyukela esiteji eyothatha indondo yakhe.
UBoneni Magubane ukhale mi, ngesikhathi ethola indondo yokuba ngowesifazane ovelele, le ndondo wayithola nasemncintiswaneni owabe usezinyangeni ezimbili ezedlule iSouth African Traditional Music Achievement Awards.
ISilo iNkosi uGoodwill Zwelithini kaBhekuzulu sidlulise umlayezo komasikandi kanye nabantu bonke sathi kumele amaciko kamasikandi ahlonishwe ngoba adlulisa umlayezo kubantu abaningi.
“Ngiyajabula ukuthi uhulumeni waKwaZulu-Natal uyaweseka lo msebenzi njengoba sekuhlangene nabaculi kwaqanjwa ingoma ethi Musani Ukubulala Obhejane," kusho iNdidane.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Usomabhizinisi uphika elokukhwabanisa
2013-01-31 10:03
Durban - Usomabhizinisi waKwaZulu-Natal uJabulani Mabaso uwaphikile amacala okukhwabanisa ngokuveza amarisidi omkokotelo ngomsebenzi awenzela uMnyango wezeMfundo esifundazweni.
Uphinde waphika amacala abekwe inkampani yakhe iNdiza Infrastructure Solutions eNkantolo eNkulu eMgungundlovu.
Kuthiwa le nkampani yanikezwa ithenda yokuhlinzeka ngezinsiza kulo Mnyango phakathi kuka-2005 no-2007.
Isivumelwano sasithi izaphulelo ezinikezwe iNdiza ukuthenga izinsiza zesikole, kumele zaziwe nguMnyango.
Izinsolo zithi kwalethwa amarisidi ‘asetshenziwe’.
Abantu okusolakala ukuthi babhala izimali ezingekho, ngokuyalelwa umsolwa, kulindeleke ukuthi babe ngofakazi boMbuso.
UMabaso waphuma ngebheyili ka-R1 million.
IJaji eliyibamba uKobus Booyens nguye osingethe lolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kunyukile ukuthekelisa ngegazi
2011-03-11 09:55
Johannesburg - Inhlangano i-Aida ithi umkhankaso wokuthekelisa ngegazi usuzuzise i-SA National Blood Service (SANBS) igazi elingu-5000 units.
"Uma ubuka ukuthi i-unit elilodwa legazi lisindisa izimpilo zabantu abathathu, lokho kuchaza ukuthi abantu bakuleli abathekelise ngegazi, banikele ngesipho esikhulu kakhulu," kusho okhulumela le nhlangano u-Esther Odendaal.
"Lo mkhankaso uzoqhubeka njengoba sinxusa bonek abantu abasesimweni esikahle sezempilo ukuthi banikele ngegazi," kusho u-Odendaal.
Oyisikhulu se-SANBS, uYoung Carr, uthe lo mkhankaso usuhehe abantu abaningi ukuthi banikele ngegazi.
- SAPA


text:
Kunukwa iphoyisa kwelokuqhunyiswa kwama-ATM
2012-12-27 14:32
Johannesburg - Iphoyisa likaMasipala waseTshwane, 29, liboshiwe ngemuva kokutholakala nezimpahla okusolakala ukuthi zebiwe neziqhumane ezisetshenziswa uma kubhonjwa ama-ATM.
Leli phoyisa liboshwe e-Akasia ngoMsombuluko ngesikhathi ethole ucingo ngesigameko sodlame lwasekhaya.
Kusolakala ukuthi libhunyele isoka lalo ngamanzi abilayo, laphuthunyiswa esibhedlela.
Amaphoyisa esekulo muzi abone iToyota Quantum engenazihlalo.
Okhulumela amaphoyisa uWarrant Officer
Mathews Nkoadi uthe amaphoyisa abe esesesha le moto nokutholakale ukuthi yadunwa ngoSepthemba eLoate, eNorth West.
Amaphoyisa aphinde athola isibhamu, izinhlamvu neziqhumane ezintathu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sishubile isimo e-Egypt
2013-01-28 07:20
Cairo - UMengameli wase-Egypt usememezele ukuthi mawahlonzwe njengendawo yesimo esiphuthumayo amadolobha amathathu ezweni kulandela udlame lwangempelasonto, noludlule nempilo yabantu abangu-49.
UMohamed Morsi, nowadla umhlanganiso okhethweni lwangoJuni ngaphansi kweMuslim Brotherhood, wenze lesi simemezelo kuthelevishini kulandela izinsuku ezine zodlambedlu.
IBrotherhood ibilokhu isola uHosni Mubarak ngokusebenzisa lolu hlelo njengemizamo yokucindezela.
“Ngathembisa ngokungenzi izinqumo ezinqala ngaphandle uma ngiphoqelekile, njengakulesi sikhathi nje. Ngimemezela amadolobha i-Ismailia, Suez nePort
Said njengezindawo ezikhungethwe wudlame,” kuqhuba uMorsi.
- Landela
IzindabaNews24 kuTwitter
- Reuters


text:
Kufungiswe ikhomishana yokhetho eGuinea
2012-11-02 07:34
Conakry - IGuinea ifungise ikhomishana yokhetho entsha kulandela umbhikisho wamaqembu aphikisayo, nabekhala ngokuthi uhulumeni ube nesandla semfene emagameni abebeqokiwe.
Ukungafinyeleli esivumelwaneni nokubhekana ngeziqu zamehlo kuleliya lizwe kwadala ukubambezeleka kokhetho kusukela ngonyaka odlule ukuze kuphucwe amandla labo abawathatha ngendluzula ngo-2008.
UMengameli Alpha Conde umemezele leli khomishana elinamalungu angu-25.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
ICosatu igxeka i-ANC nge-etolling
2012-11-21 10:00
Johannesburg - Umfelandawonye wezinyunyana zabasebenzi iCosatu, usugxeke iqembu elibusayo i-African National Congress ngokuzama ukubhebhezela uhlelo lwe-etolling, zingakazwakali zonke izimvo zomphakathi, kusho iphephandaba iThe Star.
ICosatu igxeka ukusheshiswa kohlelo lokuchitshiyelwa komthetho ngaphansi kweTransport Laws and Related Amendments Bill, ePhalamende, kusho uNobhala Jikelele womfelandawonye uZwelinzima Vavi.
"Ikomidi lanikwa umyalo wokulalela izimvo zomphakathi, esikhundleni salokho lixhamazelele ukulalelwa kwezimvo ngoba lijahe ukuphasisa ama-etolls," kusho uVavi.
Mhlaka-19 Novemba ikomidi lanquma ukuthi udaba oluthinta ama-etolls luvotelwe bese luphasiswa yiPhalamende ngokusemthethweni.
"Lokhu kusho ukuthi ikomidi lanquma kungakaphothulwa izimvo zomphakathi ukuthi nakanjani udaba luzophasiswa," kusaqhuba uVavi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
WASHINGTON DC—
Ibhanga le African Development Bank (ADB) lithi imali egciniswa emabhanga nguzulu yehlile ngenyanga kaNcwabakazi ngenxa yokwesaba ukuthi kuzaba lokusilela kwemali okubi ngesikhathi sekhefu lekhisimusi njalo lokuthi umumo wezombusazwe ulakho ukudala udlakela kube lokulwa elizweni.
Ibhanga leli elisanda kwethula umbiko wokuhlolisisa umnotho we Zimbabwe – iZimbabwe Monthly Economic Review – lithi uzulu ugcinise amabilliion edlula amathathu amadollar-$3.59 billion emabhanga ngoNcwabakazi lonyaka.
NgoNtulikazi uzulu ubikwa egcinise i$3.7 billion emabhanga.
Lithi lokhu kutshengisa ukuthi umnotho welizwe kawuthuthuki ngemfanelo njalo kulokwesaba okumangalisayo ngezombusazwe kanye lokusilela kwemali ngesikhathi sekhisimusi.
Liphinde lathi balutshwane abantu abazafaka imali emabhanga ngesikhathi sekhisimusi njengoba eZimbabwe abantu bevame ukuthwala nzima ngokusilela kwemali.
Kusukela ngoNcwabakazi nyakenye kusiyafika inyanga efanayo lonyaka, imali efakwe emabhanga iqonge isuka kumabillion phose amathathu amadollar-$2.95 billion yaya kunabillion edlula amathathu amadollar-$3.59 billion.
Ingxoxo Esiyenze loNkosikazi Rosemary Siyachitema


text:
Ababhikishi bashaye amaloli ngamatshe
2012-09-25 14:03
Johannesburg - Abashayeli bamaloli abasesitelekeni bashaye ngamatshe amaloli abedlula ngendlela enkabeni yedolobha eGoli ngoLwesibili, kusho amaphoyisa kamasipala.
"La maloli abedlula eBeyers Naude Square, nalapho abashayeli bamaloli bebambe khona umbhikisho," kusho uChief Superintendent Wayne Minnaar.
"Kucelwa izinkampani ukuba zingawathumeli amaloli enkabeni yedolobha ukuze kugwenywe izigameko zodlame nokucekelwa phansi kwamaloli."
Ngaphambilini, iSA Transport and Allied Workers' Union
(Satawu) ithe bangaphezu kuka-20 000 abasebenzi basembonini yamaloli athwala impahla abangene esitelekeni befuna ukunyuselwa amaholo ngoLwesibili.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Selidumela emasumpeni nge-Info Bill
2012-11-27 12:02
Parliment - I-African National Congress ihlanganise isigaba sokugcina somthetho ochitshilelwayo iProtection of
State Information Bill, yize noma abeshoda amaqembu aphikisayo ePhalamende.
Amaqembu ayisishiyagalombili asekomidini elibhekele lo msebenzi, avotile ephasisa isigaba sokugcina esidluliselwe kwabeNational Council of Provinces.
"Sekuphelile. Siyajabula ukuthi sesihambe ukhalo olungaka," kusho isazi somthetho uSam Mazosiwe.
Umbiko ohlanganisiwe uhlanganisa imibono yamaqembu aphikisayo, abeDemocratic Alliance neCongress of the
People banqabile ukuvota, bethi umqulu baziswe ngawo umhlangano usuphakathi.
"Sitshelwe ngalo mbiko ngempelasonto, kungasasele sikhathi kuqale umhlangano," kusho u-Alf Lees, weDA.
Uthe akubanga lula ukuthi bawufundisise bawuqonde ngoba besingekho isikhathi, uthe ngenxa yesikhathi bebengeke babone noma imibono abayibeka ibhalwe ngokuyikho yini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ezinye izindaba...
Ezemidlalo...
Umqeqeshi we-Ajax Cape Town uRoger de Sa uthi iqembu lakhe kumele lizisole lona ngemuva kokushaywa ngo-1-0 yiKaizer Chiefs, athi ibidlala igcwele ukwesaba.
Umqeqeshi we-Orlando Pirates u-Eric Tinkler uthi iqembu lakhe alidlalanga ngendlela ngesikhathi libambana ngegoli elilodwa neFree State Stars.
Unozinti weKaizer Chiefs u-Itumeleng Khune uvumile ukuthi akakabuyeli ezingeni lakhe ngokugcwele ngemuva kokudlala ngesikhathi iqembu lakhe lishaya ngo-1-0 i-Ajax Cape Town.


text:
Ubumbano olwenza sidlale kahle - Tshabalala
2013-01-30 16:24
Durban - Umdlali weKaizer Chiefs neBafana Bafana uSiphiwe Tshabalala uthi ubumbano nendlala yokufuna ukuwina yikho okugqugquzela iBafana ekutheni idlale kahle, njengoba kuqhubeka imidlalo ye-Africa Cup of Nations.
UTshabalala usho kanjena njengoba iqembu lilungiselela umzuliswano wesibili, okungamaQuarter-Finals, azodlalelwa enkundleni yezemidlalo iMoses Mabhida, ngoMgqibelo.
IBafana izodlala neMali, nayo engazibekile phansi.
“Kuningi okuqhubeka ngaphakathi enkundleni, sifana nomndeni," kusho uTshabalala ekhuluma nabezindaba.
“Siyazwana futhi sisebenza kanzima. Uma kumele sincomane siyancomana, siyimbumba."
Lesi sethenjwa saMakhosi, sike sashikisha ibhetshi okwesikhashana, nokho kulindeleke ukuthi sibonakale njengoba kuzoqhubeka imidlalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UChavez welulama kahle eCuba
2012-11-30 07:17
Caracas - UMengameli waseVenezuela uHugo Chavez kubikwa ukuthi ululama kahle kakhulu njengoba ethola ukwelashelwa umdlavuza eCuba, kusho isekela lakhe uNicolas Maduro.
UChavez usenyamalale isikhathi esithe asibe side emehlweni omphakathi nosekuvuse ukwesabela ukuthi ubangwa nezibi.
UChavez, 58, umemezele encwadini ngoLwesibili ukuthi
uya eHavana ukuyothola ukwelashwa okwaziwa nge-hyperbaric oxygenation -
nokuwuhlelo olusetshenziselwa ukunqanda ukuvuthuka kwamathambo okwenziwa
yi-radiation therapy.
UChavez unobudlelwano obuhle nalabo ababengabaholi baseCuba, nalowo osaphethe manje, okunguFidel noRaul Castro.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kubulawe 22 wamasosha eSyria
2012-05-03 10:06
Damascus - Amavukelambuso eSyria abulale amasosha angu-22, nokuyisigameko esibulale amasosha amaningi kusukela kwakhishwa isinqumo sokuthelelana amanzi emasontweni amathathu edlule.
Amasosha angu-15 abulawe ngesikhathi kugaselwa esifundazweni i-Aleppo, kusho inhlangano ebhekele amalungelo abantu iSyrian Observatory for Human Rights.
Kulesi sigameko kubulawe abantu ababili ngesikhathi kuhlaselwa ngase-Al-Rai, emuva kokuthi amasosha kaMengameli Bashar Assad ecuphe kuleya ndawo.
Ukuhilizisana ngaseDamascus kubulale amasosha ayisikhombisa.
- Landela
IzindabaNews24 kuTwitter
- SAPA


text:
Bafuna uphenyo ngoNomusa DubeComment on this story
CELANI SIKHAKHANE
UBUHOLI boMkhandlu kaMasipala waseMbabazane KwaZulu-Natal bubhalele uMvikeli woMphakathi, u-Advocate Thuli Madonsela, incwadi ukuze aphenye uNgqongqoshe wezokuBusa nokuBambisana esifundazweni uNksz Nomusa Dube ngokuthi akukho yini ukugxambukela kwezombusazwe ngezinqumo zakhe.
Lo masipala usola uNksz Dube ngokuthi izinqumo zakhe zibukeka ziqhutshwa yizinjongo zezepolitiki ukuze alwisane nokukhishwa kweMeya ye-ANC eMbabazane.
Ekuqaleni kwaleli sonto i-ANC imemezele ukuthi ifuna uMnyango kaNksz Dube uwuphuce amandla lo masipala ngoba uhluleke wancama ukufeza izidingo zomphakathi kunalokho kubangwa izikhundla zobuMeya.
Ngonyaka odlule i-NFP ivote ne-DA ne-IFP nokuholele ekutheni kukhishwe iMeya ye-ANC uNkk Phindile Strydom noSomlomo uMnuz Mondli Mkhize.
Kulo mgqigqo kungene ezintanjeni i-NFP ngeMeya yayo uMnuz Mbuzeni Mkhize okunguyena okhona njengamanje.
Inkantolo ikuchithile ukukhishwa kwe-ANC kodwa ubuholi obukhona bafaka isicelo sokuphikisana nesinqumo.
Kumanje usuku lokubuyela enkantolo alukaziwa kodwa iMeya esaqhubeka ezintanjeni kusengeye-NFP.
UMnuz MKhize oyiMeya uthe abeneme neze ngoNgqongqoshe uDube ngenxa yokuthi bambona esebenzisa uhulumeni noMnyango awuholayo ukulwa izimpi zezepolitiki.
“Incwadi siyithumele ngoLwesihlanu lwangesonto eledlule kuMvikeli woMphakathi, u-Adv Madonsela, ngoba sibona ukuthi lapha kudlalwa ngathi. UNksz Dube usebenzisa amandla akhe budedengu ngakho sifuna uMvikeli aphenye. Kumanje basibizele emhlanganweni bewuMnyango okuyinto esingayazi ngoba umhlangano ubizwa nguSomlomo kamasipala,” kusho uMkhize.
Uthe uyasola ukuthi lo mhlangano sekuyiwo abazokhishwa kuwo kubuyiselwe abaholi be-ANC.
Eqhuba uthe njengomasipala abayazi le nto yokuthi basezinkingeni ngaphandle kokuthi kube nezinguquko ebuholini wathi ngisho umcwaningi mabhuku uyincomile indlela abasingethe ngayo imali futhi nentuthuko iyaya kubantu uma kuqhathaniswa nangaphambilini.
UNobhala we-ANC KwaZulu-Natal, uMnuz Sihle Zikalala, ekuqaleni kwesonto uthe lo masipala bafuna ubengaphansi kukahulumeni wesifundazwe ngoba izinto azihambi kahle wathi lokhu bebezokwenza ngisho noma ngabe ubuphethwe yibo.
Uthe naseMsunduzi bawumema uhulumeni wesifundazwe ukuthi ungenelele ekubeni kwakuphethe bona ngakho akukho okuhlukile kulokhu abafuna kwenzeke eMbabazane.
UNksz Dube yena wathi zonke izinqumo ebezithathwa kulo masipala kusuka ngoJuni wangonyaka odlule bezingekho emthethweni.
Okhulumela uMnyango kaNksz Dube, uMnuz Lennox Mabaso, uthe ngeke bakwazi ukuphawula ngalolu daba kodwa konke kuzokhulunywa emhlanganweni wanamuhla osemahhovisi kamasipala eMbabazane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isoka livume elokubulala intombiComment on this story
NONTUTHUKO NGUBANE
KUVUKE umunyu eNkantolo eNkulu yaseMgungundlovu ngesikhathi indoda yomlungu ichaza ngendlela eyabulala ngayo intombazane emnyama eyayithandana nayo eminyakeni emibili edlule.
UGerald Rosselloty (39) izolo utholwe enecala lokubulala uNksz Nokwazi Ntuli owabe eneminyaka engu-28 ngaleso sikhathi, emuva kwengxabano eyaqubuka phakathi kwabo emuva kokuphuza utshwala.
Lezi zithandani zazikipitile eHilton ngaphandle kwaseMgungundlovu, kanti uNksz Ntuli wayehlala eHlalakahle, eGreytown.
UGerald ubekhala mi izinyembezi ngesikhathi ezivumela icala.
“Ngamshaya ngokushesha, imizuzwana nje embalwa. Angizange ngimklinye. Konke engakwenza kuye ngakwenza ngesandla. Ngangimkhulu futhi nginamandla kunaye. Washayeka kabi, ngicabanga ukuthi wawa, wabe eseshayeka odongeni. Ngamthatha ngayomlalisa embhedeni mina ngaqhubeka ngaziphuzela ekhishini. Sengiyolala ngamfica engasaphefumuli,” kusho uGerald.
Eqhubeka uthe wavele wathuka, wakhetha ukumthatha ngeshidi lombhede ayelele kuwo wamfaka emotweni yakhe.
“Sekudlule isikhathi ngihamba ngemoto ngingazi ngiyaphi, ngafika ndawana thizeni lapho engamkhipha khona ngase ngimshisa. Emuva kwalokho ngabuyela endlini ngafika ngaqhubeka nokuphuza.
Ngazama ukulala kodwa ngehluleka, ngangilokhu ngicabanga ngaye. Ngabe sengishisa indlu maqede ngathatha izikhiye zemoto ngahamba ngingazi ukuthi ngiyaphi,” kusho yena.
IJaji uRishi Seegobin ukucacisile ukuthi ngeke kusamsiza uRosselloty ukuvuma icala manje ngoba uchithe isikhathi eside edlala ngesikhathi senkantolo.
Unina kaNokwazi uNkk Busisiwe Madondo obekhona enkantolo, ugxeke ubudlelwane bendodakazi yakhe nesoka layo eligcine ngokuyibulala.
“Wangiyala lomlungu wabulala ingane yami iyodwa vo.
“Izinto zonakala mhlazane ingane yami iqoma lo mlungu. Mhlawumbe ngabe iyaphila nje ukube ayizange ithandane nomlungu, ikhethe elinye ibala,” kusho uNkk Madondo.
URosselloty kuvele ukuthi ubenesikhwele esixakile njengoba ubengafuni lutho ngentombi yakhe.
Yize umsolwa evumile ukuthi waba nesandla emacaleni amabili kodwa elokudlwengula indodakazi yakhe uliphikile.
UGerald kulindele ukuthi agwetshwe namuhla, uMshushisi wecala neJaji baveze ukuthi amacala abhekene nawo mabi kakhulu nokungenzeka athole udilikajele.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kusuke isidumo kuvela uthishanhloko enkantolo
2012-11-12 14:03
Durban - Kusuke isidumo kuvela uthishanhloko osolwa ngokudlwengula izingane zesikole ngesikhathi kupiklelana umphakathi nezihlobo zikamsolwa eNkantolo yeMantshi yaseScottburgh.
Izindaba zeSABC zibike ukuthi uDesmond Makhanya, nonguthishanhloko eNjabulo Juniour Seconday School, eMkhomazi, ubelokhu eshintsha izikole njalo uma kutholakala ukuthi unukubeze izingane.
Kuthiwa usesebenze ezikoleni ezintathu kanti zingaphezu kweshumi izingane okusolakala ukuthi wazidlwengula.
Icala lihlehliselwe uNovember 22.
Kuthiwa lo thisha lamshonela ngesikhathi kufike amaphoyisa esikoleni ezokhuluma ngokuhlukumeza ngokocansi, nokuyilapho izingane zamkhomba njengomuntu ozinukubezayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
USifiso Zulu uyiswe ejele lasemaphandleni
2012-05-30 12:02
Durban - Usomabhizinisi oboshiwe uSifiso Zulu udluliselwe ejele elisemaphandleni ngaphandle kwaseMgungundlovu esuka eWestville, nokucike kakhulu ummeli wakhe, ochaze lokhu "njengokungajwayelekile nokuphambana noMthethosisekelo", kubika iDaily News.
Ummeli kaZulu, uLonwabo Dandala, ukuqinisekisile ukuthi uZulu uhanjiswe kuleli jele ngoLwesihlanu wathi kubukeka sengathi lokhu kwenziwe abantu abazama ngazo zonke izindlela ukusokolisa ikhasimende lakhe.
Umthombo wangaphakathi ejele uthe uZulu ubedonsa kakhulu amehlo abezindaba kulandela ukuboshelwa kwakhe eWestville – kubikwa nanokuthi ubevakashelwa nasebusuku ngoba kufumbathiswe ojele imali.
Lo mthombo uthe ijele iSevontein lisemakhaya lapho iziboshwa zitshala khona imifino zilusa nezilwane ukuhlinzeka ezinye izifundazwe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuzoba noshintsho eMkhosini woMhlanga kulokhuComment on this story
S’BU MASANGO
KUNEZINGUQUKO ngoMkhosi woMhlanga oba minyaka yonke ngoSepthemba esigodlweni seSilo, eNyokeni, KwaNongoma.
Lo mcimbi ovame ukuba ngoSepthemba kulo nyaka uzoqala ngo-Agasti 31, uze uphothulwe ngoSepthemba 2.
Kuyaqala kulo nyaka ukuthi lo mcimbi uqale ngo-Agasti njengoba ubuvame ukuhambisana nenyanga yamagugu nesintu, uSepthemba.
Akucaci ukuthi kube yini isizathu esiholele kulolu guquko oluyisipesheli.
UMntwana uMbonisi okhulumela Isilo uthe akanalo ulwazi olugcwele kodwa akuzwile wukuthi ngeke usaba ngesonto lesibili kuSepthemba njengokujwayelekile.
Uthe akafuni ukuphawula kakhulu ngento angenaso isiqiniseko ngayo.
Unxuse ukuba kuxhunywane nehhovisi leSilo okuyilona elihlela lo mcimbi ngokubambisana noMnyango wezobuCiko namaSiko KwaZulu-Natal.
Ngesikhathi kuthintwa uMnuz Nhlanhla Mtaka weNgabadi Group evame ukuhlela eminye imicimbi yaseNdlunkulu, uthe kabayona ingxenye yabantu abahlelayo.
Uyalele ukuba kuxhunyanwe noMnyango wezobuCiko namaSiko KwaZulu-Natal.
Okhulumela uMnyango wezobuCiko namaSiko KwaZulu-Natal, uMnuz Mluleki Mntungwa, uthe kuliqiniso ukuthi uMkhosi woMhlanga wakulo nyaka ngeke ube ngesikhathi ojwayeleke ngaso maphakathi noSepthemba.
Ebuzwa ngesizathu esidala lolu shintsho, uMntungwa uthe asikho abatshelwa sona njengoba kwafika isigijimi nombiko othi ngeke usaba ngesikhathi ojwayele ukuba ngaso.
“Njengoba wawusukhulumile umlomo ongathethi manga senza njengoba usho,” kusho uMntungwa.
Uthe ngoSepthemba 1 kuzoba nohlelo lokukhangiswa kwemisebenzi ekhona izintombi nto ezingayifundela bese kuthi ngoSephthemba 2 zichazelwe ngemisebenzi yamakhono okumele zibheke kuyo uma sezifundela imisebenzi.
Lo mcimbi uhanjelwa yizinkulungwane zezintombi nto ezisuke ziqhamuka kuso sonke isifundazwe.
UMkhosi woMhlanga uvamise ukuhanjelwa nayizivakashi eziqhamuka kuleli, amazwe ase-Afrika ngisho nawaphesheya kwezilwandle imbala.
Abanye bese bazi ukuthi njalo ngesonto lesibili enyangeni kaSepthemba bazohambela lo mcimbi.
Izindawo zokulala ziyagcwala ngenxa yokuthi baba baningi abantu abaqhamuka ngaphandle kwaKwaNongoma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Imvula iphazamise ukufunda ezikoleni eziningiComment on this story
NONTUTHUKO NGUBANE noMHLENGI SHANGASE
KUME nse ukufunda nokufundisa ezikoleni eziningi KwaZulu-Natal ngenxa yemvula ebihambisana neqhwa ehlasele kulesi sifundazwe.
Izikole ezibalelwa ku-371 zivalwe thaqa izolo ngenxa yamakhaza abeshubisa umnkantsha kungafinyeleleki kuzona.
Ezikoleni ezishayeke kakhulu ngezimaphakathi nesifundazwe lapho belikhithika khona. Nesibalo sabafundi ezikoleni zaseThekwini besisincane kakhulu izolo njengoba beliyidliva usuku lonke.
Amahhovisi ezifunda aseyalelwe ukuthi akhe uhlelo lokubuyisa isikhathi esilahlekile ngenxa yesimo esibi sezulu.
Abanye abafundi izolo bebetotobela khona ezikoleni abanye bagodukiswa ngoba isimo sishubile.
Izangoma zezulu ziqagule ukuthi cishe lonke leli sonto amakhaza azobe ebuza ukuthi ungubongaki.
EMgungudlovu zingu-152 izikole eziphazamisekile, eSisonke zingu-142, oThukela zingu-77, kwezinye izifunda akukho ukuphazamiseka okube khona.
ESweetwaters, eMgungundlovu ezikoleni bekulenga ingidi ngesikhathi Isolezwe livakashele kule ndawo
Ekuseni iqhwa belilele ezintabeni zakhona nemvula ibishaya kancane usuku lonke ihamba nokukhithika okuncane.
Uthishanhloko waseMashaka Primary, uNkk Thandiwe Ndlovu, ubesele nothisha abambalwa ukuze bamukele ukudla kwezingane kwanamhlanje.
Uthe babone kungcono badedele izingane ukuze bazivikele ebungozini.
“Bekukhithika ekuseni sabona kungcono ukuba sidedele izingane emuva kokuthola ukudla ngoba bese kuvele kuphekiwe. Siphazamisekile impela ezifundweni zethu kodwa besingeke sikwazi ukugcina izingane ngaphansi kwalesi simo,” kusho uNkk Ndlovu.
Uthe kulindeleke ukuthi kufundwe namuhla uma seliphenyile kodwa uma kuphoqa futhi ukuthi zigoduke, ziyobuyiselwa emakhaya.
Abafundi baseSiyanda High, uSindiswa Mbuthu (15) noNokwanda Sibiya (14), abahlangane neSolezwe sebebuyela emakhaya bathe bekungafundeki ngenxa yamakhaza.
“Bekubanda ngendlela exakayo egumbini lokufundela. Asizange sifunde nhlobo, othisha baze basikhipha ngo-12 emini ngoba bebona ukuthi akwenzeki lutho,” kubeka laba bafundi.
Ezinye izikole zakule ndawo okuyiSweetwaters Primary, Nomusa Primary, Mountain Home, Nobanda Primary neMbubu Combined ukufunda kuphazamisekile kuzona zonke.
Abanye abafundi bebezihambela emgwaqweni, bephethe izambulela. Iningi labo beligqoke lafudumala. Abanye abazali bese bezilandela bona izingane zabo ezikoleni.
Leli sonto lizoba lifishane kubafundi ezikoleni njengoba kusasa bezogcina namhlanje ezikoleni baze babuye ngoMsombuluko kwazise kusasa kugujwa usuku lwabesifazane, ngoLwesihlanu baphiwe usuku.
Okhulumela uMnyango wezeMfundo KwaZulu-Natal, uMnuz Sihle Mlotshwa, unxuse abazali ukuthi bangaziphoqi izingane zabo ukuthi ziye esikoleni uma bebona ukuthi ngeke ziphephe ngenxa yesimo sezulu.
Uthe kwezinye izifunda ngaphandle kwezintathu ezishayeke kakhulu ukufunda nokufundisa kuyaqhubeka.
“Zonke izifunda eziphazamisekile kumele zibe nezinhlelo zokubuyisa isikhathi esichithekile ngenxa yalesi simo. Abazali ababheke kuqala ukuthi isimo sinjani ngaphambi kokuthumela izingane zabo esikoleni,” kusho uMlotshwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuboshwe ekade 'beqhuba indelelo' eZimbabwe
2013-02-13 16:28
Harare - Amaphoyisa aseZimbabwe abophe abantu abayisikhombisa abadabuka eFrance, ekuthiwa bebeqhuba ukuba luhlaza.
Laba baboshwe besesiqhingini esithandwa kakhulu yizivakashi iVictoria Falls, kuthiwa bangene ngenkani esiqiwini banqaba ukukhokha isamba ebesifuneka esingu-$15.
Bonke baseminyakeni yobudala ephakathi kuka-55 no-66.
"Bebekuhlaza ngendlela engachazeki, sebeboshiwe bazame ukubaleka kodwa babanjwa,” kusho isikhulu samaphoyisa uJairos Chiona.
"Bebenqaba ukukhokha eZambezi National Park."
UChiona uthi laba bangene ngomgcele waseBotshwana, babanjwa ngamaphoyisa agadayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Angikhathazekile ngekusasa lami kuSundowns: NeeskensComment on this story
MINENHLE MKHIZE noMALIBONGWE MDLETSHE
BeseGoli
UCASHA ngesithupha umqeqeshi weMamelodi Sundowns uJohan Neeskens (osesithombeni) ohluleke wancama ukuqeda indlala yezicoco kuleli qembu elibhaxabulwe yiSuperSport United kowamanqamu eNedbank Cup.
Abafana Bes’tayela bathelwe othulini yiSuperSport United ngo 2-0 wamagoli kaThabo September noKermit Erasmus emdlalweni obuse-Orlando Stadium, eGoli ngempelasonto.
ISundowns, enabadlali abasezingeni eliphezulu, sekuphele amasizini amane elandelana ihlulwa wukunqoba izicoco kwazise igcine ngeNedbank ngo-2008.
“Angikhathazekile ngekusasa lami kuSundowns ngoba umuntu ozokhipha isinqumo ngami nguMengameli weqembu nami. Ngesikhathi ngifika lapha ngilimise ngesihloko elokuthi ngifuna sidlale ibhola elihle okuyinto esiyenzile kule sizini. Bekuyisizini yami yokuqala okusho ukuthi abadlali bekusamele bajwayele isitayela sami. Ngakolunye uhlangothi nami bengifuna ukuqonda indlela abadlala ngayo. Eminyakeni emine iSundowns ihlulwa yizicoco ibingakaze idlale emdlalweni wamanqamu kodwa ngaphansi kwami ikwazile yize sehlulwe yiSuperSport,” kusho uNeeskens.
ISundowns isizakhele udumo ngokungancengi kubaqeqeshi abahlulwa wukuletha impumelelo eChloorkop.
Abanye abaqeqeshi abahluleke wukuletha intokozo kuMotsepe ngu-Henri Michel, Ian Gorowa, Hristo Stoichkov no-Anthony Habbas.
UNeeskens uthe akazimisele ukucabanga ngekusasa ngoba usaya eholidini.
“Ngisaya eholidini eSwitzerland izinsuku ezinhlanu, eHolland nasePortugal bese ngiyabuya-ke ngize eYobo, (ehleka) iYobo, iJoburg. Abantu bathanda ukubuka izinto ngendlela yabo kodwa thina sisazodlala ibhola elihle ngesizini ezayo,” kusho lo mqeqeshi odabuka eHolland.
Ukushweba kweDowns kunikeze iSuperSport United ithuba lokubuyela emidlalweni yeCaf njengoba izodlala kuConfederations Cup ngesizini ezayo.
UNeeskens uzithethelele nangezinguquko azenzile ekhipha u-Elias Pelembe wafaka uKatlego Mphela obengasalazi ijezi.
Uphinde wacacisa nangesizathu sakhe sokugcina uSurprise Moriri ngemuva kokuthi uClayton Daniels ethole ikhadi elibomvu.
“Anginanxa namuntu ngisho noPelembe kodwa ibhola liyaphoqa ukuthi senze izinqumo. Ngicabangile ukushintsha ngemuva kwekhadi elibomvu likaDaniels kodwa ngabuya ngayeka ngoba bekungawenzi umqondo ukufaka umdlali wasemuva,” kuqhuba uNeeskens.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC—
Inhlanganiso emela izisebenzi zikahulumende eye Apex Council ibe lomhlangano ngolweSine loNkosikazi Lucia Matibenga umpathintambo wezisebenzi obatshele ukuthi sokumele balungisisane bona bodwa bengakaxoxisani lohulumende ngodaba lweholo lokunye okubahluphayo.
Umnu. Sifiso Ndlovu, umqondisi we Zimbabwe Teachers’ Association uthi uNkosikazi Matibenga ubatshele ukuthi ukudonselana phakathi kwe Apex Council kubisela muva inkulumo zeholo.
Uqhubeke uNdlovu ethi uNkosikazi Matibenga ukubeke sobala ukuthi uhulumende angeke akhulumisana labantu abalwayo njengoba kungaziwa ukuthi yibaphi sibi sibili abamele izisebenzi.
Kulamacele amabili enkokheli ethi yiyo ekhokhela i-Apex Council asehluphane okwenyanga eziyisithupha ezedluleyo ebanga ukuthi yiliphi icele elifanele likhulumisane lohulumende ngeholo limele izisebenzi.
Izisebenzi zikahulumende zifuna ukuthi isisebenzi esihola imali ephansi sithole amakhulu ayisithupha amadollar- $600 ngenyanga.
Okwamanje isisebenzi esihola imali ephansi sithola phose amakhulu amathathu amadollar eMelika - $296 ngenyanga.
Ingxoxo Esiyenze loMnu. Sifiso Ndlovu


text:
WASHINGTON DC—
Izizalwane zeZimbabwe zithi zethuswe kakhulu yimifanekiso ephume kuphephandaba leDaily Sun eveza isizalwane seZimbabwe sibulawa ngocuku yizakhamizi zemkhukhwini yeZandspruit esenyakatho yeGoli. OweZimbabwe lo ubikwa ebulewe ngemva kokuswelakala komfowabo obedingwa lixuku lezakhamizi ngamacala okuntshontsha.
Imifanekiso izitshiye izizalwane zeZimbabwe zilokwesaba okukhulu okuzathatha isikhathi ukuphela. Leli phephandaba lethule imifanekiso yowesilisa weZimbabwe oleminyaka engamatshumi amabili ebulawa ngesihluku yizakhamizi zeZandspruit phandlenje kweGoli.
Umfanekiso wakuqala utshengisa owesilisa lo esenqunuliwe, elele phansi, umzimba wonke uvuzigazi, izandla zona zizama ukuvikela ikhanda. Owesibili uveza etshaywa ngocuku ekhanda ngenkalakatha yesigodo kantike kowesithathu kubonakala sekuyisidumbunje esivuza igazi.
Kubika intathelizindaba yeStudio 7 uBenedict Nhlapho osethulela lolu daba eseJohannesburg kwele South Africa.
Udaba lukaBenedict Nhlapho lokubulawa koweZimbabwe eGoli